| หมายเหตุ |  | สารบัญ |
| --- | --- | --- |
|  |  |  |
|  |  | ข้อมูลทั่วไป |
|  |  | เกณฑ์การจัดทำงบการเงิน |
|  |  | นโยบายการบัญชีที่มีสาระสำคัญ |
|  |  | บุคคลหรือกิจการที่เกี่ยวข้องกัน |
|  |  | เงินสดและรายการเทียบเท่าเงินสด |
|  |  | ลูกหนี้การค้า |
|  |  | สินค้าคงเหลือ |
|  |  | เงินลงทุนในบริษัทร่วม |
|  |  | อสังหาริมทรัพย์เพื่อการลงทุน |
|  |  | ที่ดิน อาคารและอุปกรณ์ |
|  |  | สัญญาเช่า |
|  |  | ค่าความนิยมและสินทรัพย์ไม่มีตัวตนอื่น |
|  |  | สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี) |
|  |  | การเปลี่ยนแปลงของหนี้สินที่เกิดจากกิจกรรมจัดหาเงิน |
|  |  | หนี้สินที่มีภาระดอกเบี้ย |
|  |  | ประมาณการหนี้สินไม่หมุนเวียนสำหรับผลประโยชน์พนักงาน |
|  |  | ส่วนเกินมูลค่าหุ้น |
|  |  | สำรองตามกฎหมาย |
|  |  | ข้อมูลตามส่วนงานธุรกิจ |
|  |  | รายได้อื่น |
|  |  | ต้นทุนในการจัดจำหน่าย |
|  |  | ค่าใช้จ่ายในการบริหาร |
|  |  | ค่าใช้จ่ายผลประโยชน์ของพนักงาน |
|  |  | ภาษีเงินได้ |
|  |  | เงินปันผล |
|  |  | เครื่องมือทางการเงิน |
|  |  | ภาระผูกพันและหนี้สินที่อาจเกิดขึ้น |
|  |  | การบริหารจัดการส่วนทุน |
|  |  | เรื่องอื่นๆ |
|  |  | เหตุการณ์ภายหลังรอบระยะเวลารายงาน |
|  |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |

หมายเหตุประกอบงบการเงินเป็นส่วนหนึ่งของงบการเงินรวมนี้

งบการเงินรวมนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบและบริหารความเสี่ยงตามการมอบหมายจากคณะกรรมการบริษัทบริษัทเมื่อวันที่ 16 กุมภาพันธ์ 2569

1. **ข้อมูลทั่วไป**

บริษัทเอสซีจี เดคคอร์ จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย สำนักงานใหญ่ของบริษัทตั้งอยู่ที่ เลขที่ 1 ถนนปูนซิเมนต์ไทย แขวงบางซื่อ เขตบางซื่อ กรุงเทพมหานคร 10800

บริษัทใหญ่และบริษัทใหญ่ในลำดับสูงสุด ได้แก่ บริษัทกระเบื้องกระดาษไทย จำกัด และบริษัทปูนซิเมนต์ไทย จำกัด (มหาชน) (“SCC”) ตามลำดับ ซึ่งบริษัททั้งสองแห่งเป็นนิติบุคคลที่จัดตั้งขึ้นในประเทศไทย

บริษัทและบริษัทย่อย (“กลุ่มบริษัท”) ประกอบธุรกิจเกี่ยวกับการผลิตและจำหน่ายกระเบื้องเซรามิก สุขภัณฑ์เซรามิก รวมถึงผลิตภัณฑ์ บริการ และโซลูชันที่เกี่ยวเนื่อง โดยแบ่งออกเป็นสองธุรกิจหลัก คือ (1) ธุรกิจตกแต่งพื้นผิว และ (2) ธุรกิจสุขภัณฑ์

บริษัทย่อยที่นำมาจัดทำงบการเงินรวมของกลุ่มบริษัทมีดังนี้

| ชื่อกิจการ | ประเทศ | 2568 |  | 2567 |
| --- | --- | --- | --- | --- |
|  | ที่จดทะเบียน | สัดส่วนการถือหุ้นโดยตรง/อ้อม  *(ร้อยละ)* | | |
| บริษัทสยามซานิทารีฟิตติ้งส์ จำกัด | ไทย | 99.57 |  | 99.57 |
| บริษัทสยามซานิทารีแวร์ จำกัด | ไทย | 98.70 |  | 98.70 |
| บริษัทสยามซานิทารีแวร์อินดัสทรี จำกัด | ไทย | 98.70 |  | 98.70 |
| บริษัทสยามซานิทารีแวร์อินดัสทรี (หนองแค) จำกัด | ไทย | 98.70 |  | 98.70 |
| บริษัทเอสซีจี เซรามิกส์ จำกัด (มหาชน) | ไทย | 99.11 |  | 99.11 |
| บริษัทโสสุโก้ เซรามิค จำกัด | ไทย | 99.11 |  | 99.11 |
| บริษัทซูซันน์ สมาร์ท โซลูชั่น จำกัด | ไทย | 99.11 |  | 99.11 |
| Mariwasa-Siam Ceramics, Inc. | ฟิลิปปินส์ | 80.07 |  | 80.07 |
| ชื่อกิจการ | ประเทศ | 2568 |  | 2567 |
|  | ที่จดทะเบียน | สัดส่วนการถือหุ้นโดยตรง/อ้อม  *(ร้อยละ)* | | |
| SCG Ceramics - Ly Heng Chhay (Cambodia) Co., Ltd. | กัมพูชา | 59.47 |  | 59.47 |
| Prime Group Joint Stock Company | เวียดนาม | 100 |  | 100 |
| Prime Trading, Import and Export |  |  |  |  |
| One Member Limited Liability Company | เวียดนาม | 100 |  | 100 |
| Prime - Tien Phong Joint Stock Company | เวียดนาม | 100 |  | 100 |
| Prime - Vinh Phuc Joint Stock Company | เวียดนาม | 100 |  | 100 |
| Ceramic research Institution | เวียดนาม | 100 |  | 100 |
| Prime Pho Yen Joint Stock Company | เวียดนาม | 99.99 |  | 99.99 |
| Prime - Yen Binh Joint Stock Company | เวียดนาม | 99.99 |  | 99.99 |
| Prime - Truong Xuan Joint Stock Company | เวียดนาม | 99.49 |  | 99.49 |
| Prime Dai An Joint Stock Company | เวียดนาม | 95 |  | 95 |
| Prime - Dai Viet Joint Stock Company | เวียดนาม | 90 |  | 90 |
| Prime Thein Phuc Joint Stock Company | เวียดนาม | 99.50 |  | 90 |
| Prime Phong Dien Joint Stock Company | เวียดนาม | 90 |  | 90 |
| Prime Dai Loc Joint Stock Company | เวียดนาม | 89.90 |  | 89.90 |
| Prime Hao Phu Joint Stock Company | เวียดนาม | 70 |  | 70 |
| Prime Dai Quang Joint Stock Company | เวียดนาม | 56 |  | 56 |
| V Ceramic Mekong Delta Limited Liability Company | เวียดนาม | 60 |  | 60 |
| PT Keramika Indonesia Assosiasi, Tbk. | อินโดนีเซีย | 92.04 |  | 92.04 |
| PT KIA Keramik Mas | อินโดนีเซีย | 91.31 |  | 91.31 |
| PT KIA Serpih Mas | อินโดนีเซีย | 66.54 |  | 66.54 |
| SCG Cement-Building Materials Philippines Holding, Inc. | ฟิลิปปินส์ | 100 |  | 100 |

เมื่อวันที่ 21 มีนาคม 2568 ที่ประชุมสามัญผู้ถือหุ้นของบริษัท เอสซีจี เซรามิกส์ จากัด (มหาชน) (“บริษัทย่อย”)   
มีมติอนุมัติลดทุนจดทะเบียนจากจำนวนที่จดทะเบียนไว้แล้ว โดยการลดมูลค่าหุ้นจากมูลค่าหุ้นเดิม 1.00 บาทต่อหุ้น เป็น 0.25 บาทต่อหุ้น ต่อมาเมื่อวันที่ 30 มิถุนายน 2568 กลุ่มบริษัทได้ชำระคืนทุนให้แก่ผู้ถือหุ้นจำนวน 39 ล้านบาท ทั้งนี้การลดทุนดังกล่าวไม่กระทบต่อสัดส่วนการถือหุ้นในบริษัทย่อยของกลุ่มบริษัท

1. **เกณฑ์การจัดทำงบการเงิน**

งบการเงินรวมนี้จัดทำขึ้นตามมาตรฐานการรายงานทางการเงินของไทย (“TFRSs”) ที่ถือปฏิบัติตามมาตรฐานการรายงานทางการเงินระหว่างประเทศ (“IFRSs”) (TFRSs จะมีผลบังคับใช้ภายใน 1 ปี นับจากวันที่ถือปฏิบัติของ IFRSs) รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง งบการเงินนี้นำเสนอเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินเพื่อให้แสดงเป็นหลักพันบาท ยกเว้นที่ระบุไว้เป็นอย่างอื่น

ในการจัดทำงบการเงินรวมให้เป็นไปตามมาตรฐานการรายงานทางการเงิน ผู้บริหารใช้วิจารณญาณ การประมาณการและข้อสมมติหลายประการ ซึ่งมีผลกระทบต่อการปฏิบัติตามนโยบายการบัญชีของกลุ่มบริษัท ทั้งนี้ ผลที่เกิดขึ้นจริงอาจแตกต่างจากที่ประมาณการไว้ ประมาณการและข้อสมมติที่ใช้ในการจัดทำงบการเงินรวม  
ซึ่งเปิดเผยในหมายเหตุแต่ละข้อจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

1. **นโยบายการบัญชีที่มีสาระสำคัญ**

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลารายงาน

1. ***เกณฑ์ในการจัดทำงบการเงินรวม***

กลุ่มบริษัทบันทึกบัญชีสำหรับการรวมธุรกิจตามวิธีซื้อ โดยวันที่ซื้อกิจการคือวันที่อำนาจในการควบคุมนั้นได้ถูกโอนมาให้กลุ่มบริษัท ยกเว้นกรณีการรวมธุรกิจภายใต้การควบคุมเดียวกัน ทั้งนี้ ค่าใช้จ่ายที่เกี่ยวข้องกับการซื้อธุรกิจรับรู้เป็นค่าใช้จ่ายเมื่อเกิดขึ้น

1. ***เงินลงทุนในบริษัทย่อย***

งบการเงินของบริษัทย่อยได้รวมอยู่ในงบการเงินรวมนับแต่วันที่มีการควบคุมจนถึงวันที่การควบคุมสิ้นสุดลง ยอดคงเหลือและรายการบัญชีระหว่างกิจการในกลุ่ม รวมถึงรายได้หรือค่าใช้จ่ายที่ยังไม่เกิดขึ้นจริงซึ่งเป็นผลมาจากรายการระหว่างกิจการในกลุ่ม ถูกตัดรายการในการจัดทำงบการเงินรวม

ณ วันที่ซื้อธุรกิจ กลุ่มบริษัทวัดมูลค่าส่วนได้เสียที่ไม่มีอำนาจควบคุมตามอัตราส่วนได้เสียในสินทรัพย์สุทธิที่ได้มาจากผู้ถูกซื้อ เมื่อมีการเปลี่ยนแปลงส่วนได้เสียในบริษัทย่อยของกลุ่มบริษัทที่ไม่ทำให้กลุ่มบริษัทสูญเสียการควบคุม ผลต่างระหว่างส่วนได้เสียที่ไม่มีอำนาจควบคุมที่มีการปรับปรุงแล้วและมูลค่ายุติธรรมของผลตอบแทนที่จ่ายจากการได้มาหรือผลตอบแทนรับจากการจำหน่ายไปจะรับรู้เป็นส่วนเกินหรือส่วนต่ำกว่าทุนอื่นในส่วนของผู้ถือหุ้น

ค่าความนิยมถูกวัดมูลค่า ณ วันที่ซื้อ โดยวัดมูลค่าจากมูลค่ายุติธรรมของสิ่งตอบแทนที่โอนให้ซึ่งรวมถึงการรับรู้จำนวนส่วนได้เสียที่ไม่มีอำนาจควบคุมในผู้ถูกซื้อ หักด้วยมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาซึ่งวัดมูลค่า ณ วันที่ซื้อ

1. ***เงินลงทุนในบริษัทร่วม***

กลุ่มบริษัทรับรู้เงินลงทุนในบริษัทร่วมในงบการเงินรวมด้วยวิธีส่วนได้เสีย โดยรับรู้รายการเมื่อเริ่มแรกด้วยราคาทุนซึ่งรวมถึงต้นทุนการทำรายการ ภายหลังการรับรู้รายการเริ่มแรก เงินปันผลรับ ส่วนแบ่งกำไรหรือขาดทุนและกำไรขาดทุนเบ็ดเสร็จอื่นของเงินลงทุนที่บันทึกตามวิธีส่วนได้เสียจะถูกบันทึกในงบการเงินรวมจนถึงวันที่ความมีอิทธิพลอย่างมีนัยสำคัญหรือการควบคุมร่วมสิ้นสุดลง

กำไรหรือขาดทุนที่ยังไม่เกิดขึ้นจริงซึ่งเป็นผลมาจากรายการกับบริษัทร่วมถูกตัดรายการกับเงินลงทุนเท่าที่กลุ่มบริษัทมีส่วนได้เสียในกิจการที่ถูกลงทุนนั้น

1. ***สินค้าคงเหลือ***

สินค้าคงเหลือวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า ต้นทุนของสินค้าคำนวณโดยใช้วิธีถัวเฉลี่ยถ่วงน้ำหนัก ในกรณีที่เป็นสินค้าสำเร็จรูปและสินค้าระหว่างผลิตที่ผลิตเอง ต้นทุนสินค้ารวมการปันส่วนของค่าใช้จ่ายในการผลิตอย่างเหมาะสมโดยคำนึงถึงระดับกำลังการผลิตตามปกติ

มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจปกติหักด้วยประมาณการต้นทุนในการผลิตสินค้านั้นให้เสร็จและประมาณการต้นทุนที่จำเป็นต้องจ่ายไปเพื่อให้ขายสินค้านั้นได้

1. ***ที่ดินพัฒนาแล้วเพื่อขาย***

ที่ดินพัฒนาแล้วเพื่อขายแสดงในราคาทุน ซึ่งประกอบด้วยต้นทุนในการได้มาซึ่งที่ดิน ค่าพัฒนาที่ดินและค่าใช้จ่ายที่เกี่ยวข้องโดยตรงกับโครงการ หักด้วยผลขาดทุนจากการด้อยค่าสะสม

1. ***อสังหาริมทรัพย์เพื่อการลงทุน***

อสังหาริมทรัพย์เพื่อการลงทุนวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

ค่าเสื่อมราคาคำนวณโดยวิธีเส้นตรงตามอายุการใช้ประโยชน์โดยประมาณของสินทรัพย์แต่ละรายการ และรับรู้ในกำไรหรือขาดทุน ทั้งนี้ กลุ่มบริษัทไม่คิดค่าเสื่อมราคาสำหรับที่ดินและงานระหว่างการก่อสร้าง

ประมาณการอายุการใช้ประโยชน์ของสินทรัพย์แสดงได้ดังนี้

|  |  |  |
| --- | --- | --- |
| ส่วนปรับปรุงที่ดิน |  | 20 - 46 ปี |
| อาคารและสิ่งปลูกสร้าง |  | 10 - 30 ปี |

1. ***ที่ดิน อาคารและอุปกรณ์***

*สินทรัพย์ที่เป็นกรรมสิทธิ์ของกิจการ*

ที่ดิน อาคารและอุปกรณ์วัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

*ค่าเสื่อมราคา*

ค่าเสื่อมราคาคำนวณจากจำนวนที่คิดค่าเสื่อมราคาของรายการที่ดิน อาคารและอุปกรณ์ ซึ่งประกอบด้วยราคาทุนของสินทรัพย์หรือมูลค่าอื่นที่ใช้แทนราคาทุนหักด้วยมูลค่าคงเหลือของสินทรัพย์

ค่าเสื่อมราคาคำนวณโดยวิธีเส้นตรงตามเกณฑ์อายุการใช้ประโยชน์โดยประมาณของแต่ละส่วนประกอบของสินทรัพย์ และรับรู้ในกำไรหรือขาดทุน ทั้งนี้ กลุ่มบริษัทไม่คิดค่าเสื่อมราคาสำหรับที่ดินและงานระหว่างการก่อสร้าง

ประมาณการอายุการใช้ประโยชน์ของสินทรัพย์แสดงได้ดังนี้

|  |  |  |
| --- | --- | --- |
| ส่วนปรับปรุงที่ดิน |  | 5 - 33 ปี |
| อาคารและสิ่งปลูกสร้าง |  | 5 - 47 ปี |
| เครื่องจักรและอุปกรณ์ |  | 2 - 25 ปี |
| ยานพาหนะและอุปกรณ์ |  | 3 - 10 ปี |
| เครื่องตกแต่ง ติดตั้งและเครื่องใช้สำนักงาน |  | 2 - 20 ปี |

วิธีการคิดค่าเสื่อมราคา อายุการใช้ประโยชน์ของสินทรัพย์ และมูลค่าคงเหลือได้รับการทบทวนทุกรอบระยะเวลารายงาน และปรับปรุงตามความเหมาะสม

1. ***สินทรัพย์ไม่มีตัวตนอื่น***

สินทรัพย์ไม่มีตัวตนอื่นที่กลุ่มบริษัทซื้อมาและมีอายุการใช้ประโยชน์ทราบได้แน่นอนวัดมูลค่าด้วยราคาทุนหักด้วยค่าตัดจำหน่ายสะสมและผลขาดทุนจากการด้อยค่าสะสม

ค่าตัดจำหน่ายคำนวณโดยวิธีเส้นตรงตามระยะเวลาที่คาดว่าจะได้รับประโยชน์จากสินทรัพย์ไม่มีตัวตนและรับรู้ในกำไรหรือขาดทุน โดยเริ่มตัดจำหน่ายสินทรัพย์ไม่มีตัวตนเมื่อสินทรัพย์นั้นพร้อมที่จะให้ประโยชน์ ทั้งนี้ กลุ่มบริษัทไม่ได้คิดค่าตัดจำหน่ายสำหรับต้นทุนระหว่างพัฒนา

ประมาณการระยะเวลาที่คาดว่าจะได้รับประโยชน์แสดงได้ดังนี้

|  |  |  |
| --- | --- | --- |
| ค่าลิขสิทธิ์ซอฟต์แวร์และสิทธิบัตร |  | 2 - 20 ปี |
| ประทานบัตรและอื่นๆ |  | 2 - 30 ปี |

วิธีการตัดจำหน่าย ระยะเวลาที่คาดว่าจะได้รับประโยชน์ และมูลค่าคงเหลือได้รับการทบทวนทุกรอบ  
ระยะเวลารายงาน และปรับปรุงตามความเหมาะสม

1. ***สัญญาเช่า***

กลุ่มบริษัท**รับรู้สินทรัพย์สิทธิการใช้และหนี้สินตามสัญญาเช่า ณ วันที่สัญญาเช่าเริ่มมีผล** ยกเว้นสัญญาเช่าซึ่งสินทรัพย์มีมูลค่าต่ำหรือสัญญาเช่าระยะสั้นจะรับรู้เป็นค่าใช้จ่ายโดยวิธีเส้นตรงตลอดอายุสัญญาเช่า

**สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสมและผลขาดทุนจากการด้อยค่าสะสม และปรับปรุงเมื่อมีการวัดมูลค่าใหม่ของหนี้สินตามสัญญาเช่า**

**ค่าเสื่อมราคาสินทรัพย์สิทธิการใช้รับรู้ในกำไรหรือขาดทุนด้วยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุสัญญาเช่า เว้นแต่สัญญาเช่าที่โอนกรรมสิทธิ์ในสินทรัพย์ที่เช่าให้กับ**กลุ่ม**บริษัทเมื่อสิ้นสุดสัญญาเช่า หรือกลุ่มบริษัทจะใช้สิทธิในการซื้อสินทรัพย์ ในกรณีนี้จะบันทึกค่าเสื่อมราคาตลอดอายุการใช้ประโยชน์ของสินทรัพย์ที่เช่า ซึ่งกำหนดตามเกณฑ์เดียวกันกับสินทรัพย์ที่เกี่ยวข้อง**

หนี้สินตามสัญญาเช่าวัดมูลค่าเมื่อเริ่มแรกด้วยมูลค่าปัจจุบันของค่าเช่าที่ต้องจ่ายทั้งหมดตามสัญญา โดยกลุ่มบริษัทใช้อัตราดอกเบี้ยเงินกู้ยืมส่วนเพิ่มในการคิดลดเป็นมูลค่าปัจจุบัน ทั้งนี้กลุ่มบริษัทกำหนดอัตราดอกเบี้ยเงินกู้ยืมส่วนเพิ่มโดยนำอัตราดอกเบี้ยจากแหล่งข้อมูลทางการเงินภายนอกหลายแห่งและได้ปรับปรุงบางส่วนเพื่อให้สะท้อนระยะเวลาของสัญญาเช่าและลักษณะของสินทรัพย์ที่เช่า

กลุ่มบริษัทแสดงสินทรัพย์สิทธิการใช้ที่ไม่เป็นไปตามคำนิยามของอสังหาริมทรัพย์เพื่อการลงทุนเป็นที่ดิน **อาคารและอุปกรณ์ในงบฐานะการเงิน**

1. ***การด้อยค่าสินทรัพย์ที่ไม่ใช่สินทรัพย์ทางการเงิน***

ยอดสินทรัพย์ตามบัญชีของกลุ่มบริษัทได้รับการทบทวนทุกวันสิ้นรอบระยะเวลารายงานว่ามีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้ กลุ่มบริษัทจะทำการประมาณมูลค่าสินทรัพย์ที่คาดว่าจะได้รับคืน สำหรับค่าความนิยมและสินทรัพย์ไม่มีตัวตนอื่นที่มีอายุการใช้ประโยชน์ไม่ทราบแน่นอน หรือยังไม่พร้อมใช้งานจะประมาณมูลค่าที่คาดว่าจะได้รับคืนทุกปีในช่วงเวลาเดียวกัน

1. ***ผลประโยชน์ของพนักงาน***

โครงการผลประโยชน์ที่กำหนดไว้

*ภาระผูกพันสุทธิของกลุ่มบริษัทจากโครงการผลประโยชน์ที่กำหนดไว้ถูกคำนวณจากการประมาณผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ผลประโยชน์ดังกล่าวได้มีการคิดลดกระแสเงินสดเพื่อให้เป็นมูลค่าปัจจุบัน* ซึ่งจัดทำโดยนักคณิตศาสตร์ประกันภัยที่ได้รับอนุญาตเป็นประจำทุกปี

*ในการวัดมูลค่าใหม่ของหนี้สินผลประโยชน์ที่กำหนดไว้สุทธิ ผลกำไรหรือขาดทุนจากการประมาณการตามหลักคณิตศาสตร์ประกันภัยจะถูกรับรู้รายการในกำไรขาดทุนเบ็ดเสร็จอื่น กลุ่มบริษัทกำหนดดอกเบี้ยจ่ายของหนี้สินผลประโยชน์ที่กำหนดไว้สุทธิโดยใช้อัตราคิดลดที่ใช้วัดมูลค่าภาระผูกพันตามโครงการผลประโยชน์ ณ* *ต้นปี* *โดยคำนึงถึงการเปลี่ยนแปลงใดๆ* *ในหนี้สินผลประโยชน์ที่กำหนดไว้สุทธิซึ่งเป็นผลมาจากการสมทบเงินและการจ่ายชำระผลประโยชน์ ดอกเบี้ยจ่ายสุทธิและค่าใช้จ่ายอื่นๆ ที่เกี่ยวข้องกับโครงการผลประโยชน์รับรู้ในกำไรหรือขาดทุน*

ผลประโยชน์ระยะยาวอื่น

*ภาระผูกพันสุทธิของกลุ่มบริษัทที่เป็นผลประโยชน์ระยะยาวของพนักงานเป็นผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ซึ่งผลประโยชน์นี้ได้คิดลดกระแสเงินสดเพื่อให้เป็นมูลค่าปัจจุบัน ผลกำไรหรือขาดทุนจากการวัดมูลค่าใหม่จะรับรู้ในกำไรหรือขาดทุนเมื่อเกิดขึ้น*

1. ***รายได้จากสัญญาที่ทำกับลูกค้า***
2. การรับรู้รายได้

*รายได้รับรู้เมื่อลูกค้ามีอำนาจควบคุมในสินค้าหรือบริการด้วยจำนวนเงินที่สะท้อนถึงสิ่งตอบแทนที่กลุ่มบริษัทคาดว่าจะมีสิทธิได้รับซึ่งไม่รวมจำนวนเงินที่เก็บแทนบุคคลที่สาม* รายได้ที่รับรู้ไม่รวม*ภาษีมูลค่าเพิ่มและแสดงสุทธิจากส่วนลดการค้า และส่วนลดตามปริมาณ*

*การขายสินค้าและบริการ*

รายได้จากการขายสินค้ารับรู้ ณ เวลาใดเวลาหนึ่งเมื่อกลุ่มบริษัทโอนการควบคุมในสินค้าไปยังลูกค้าซึ่งโดยทั่วไปเกิดขึ้น ณ วันที่มีการส่งมอบสินค้าให้กับลูกค้า สำหรับการขายที่ให้สิทธิลูกค้าในการคืนสินค้า กลุ่มบริษัททำการประมาณการรับคืนสินค้าจากข้อมูลอัตราการคืนสินค้าในอดีตและจะไม่รับรู้รายได้จากการขายสินค้าและต้นทุนขายสำหรับสินค้าที่คาดว่าจะได้รับคืน

รายได้จากการให้บริการรับรู้ตลอดช่วงเวลาหนึ่ง โดยอ้างอิงกับระดับความก้าวหน้าตามภาระที่ต้องปฏิบัติหรือเมื่อได้ให้บริการ ระดับความก้าวหน้าประเมินโดยใช้วิธีผลผลิตหรือวิธีปัจจัยนำเข้า

สำหรับสัญญาที่มีการรวมการขายสินค้าและบริการเข้าด้วยกัน กลุ่มบริษัทรับรู้รายได้จากการขายสินค้าและการให้บริการแยกจากกัน หากสามารถแยกสินค้าหรือบริการดังกล่าวออกจากกันได้และลูกค้าได้รับประโยชน์จากสินค้าหรือบริการนั้น หรือมีการให้บริการหลายๆ ประเภทในรอบระยะเวลารายงานที่แตกต่างกัน สิ่งตอบแทนที่ได้รับจะถูกปันส่วนตามสัดส่วนของราคาขายที่เป็นเอกเทศของสินค้าและบริการนั้นๆ ซึ่งได้ระบุไว้ในรายงานอัตราค่าสินค้าหรือบริการที่กลุ่มบริษัทขายสินค้าและบริการเป็นเอกเทศแยกต่างหาก

กลุ่มบริษัทมีจังหวะเวลาของการรับรู้รายได้ส่วนใหญ่มาจากการขาย โดยเป็นรายได้ที่รับรู้ ณ เวลาใดเวลาหนึ่ง

*รายได้จากธุรกิจนิคมอุตสาหกรรม*

รายได้จะรับรู้ในกำไรหรือขาดทุนเฉพาะพื้นที่ที่มีการโอนกรรมสิทธิ์

1. สินทรัพย์และหนี้สินที่เกิดจากสัญญา

สินทรัพย์ที่เกิดจากสัญญารับรู้เมื่อกลุ่มบริษัทรับรู้รายได้ก่อนที่จะมีสิทธิที่ปราศจากเงื่อนไขในการได้รับสิ่งตอบแทน สินทรัพย์ที่เกิดจากสัญญาวัดมูลค่าด้วยมูลค่าของสิ่งตอบแทนที่กลุ่มบริษัทคาดว่าจะได้รับหักค่าเผื่อผลขาดทุนด้านเครดิตที่คาดว่าจะเกิดขึ้น สินทรัพย์ที่เกิดจากสัญญาจะถูกจัดประเภทเป็นลูกหนี้การค้าเมื่อกลุ่มบริษัทมีสิทธิที่ปราศจากเงื่อนไขในการได้รับสิ่งตอบแทน ซึ่งโดยทั่วไปเกิดขึ้นเมื่อกลุ่มบริษัทออกใบแจ้งหนี้ให้กับลูกค้า

หนี้สินที่เกิดจากสัญญาเป็นภาระผูกพันที่จะต้องโอนสินค้าหรือบริการให้กับลูกค้า หนี้สินที่เกิดจากสัญญารับรู้เมื่อกลุ่มบริษัทได้รับชำระหรือมีสิทธิที่ปราศจากเงื่อนไขในการได้รับสิ่งตอบแทนที่เรียกคืนไม่ได้จากลูกค้าก่อนที่กลุ่มบริษัทรับรู้รายได้ที่เกี่ยวข้อง

1. ***ภาษีเงินได้***

ค่าใช้จ่ายภาษีเงินได้สำหรับปีประกอบด้วยภาษีเงินได้ของงวดปัจจุบันและภาษีเงินได้รอการตัดบัญชี ซึ่งรับรู้ในกำไรหรือขาดทุน เว้นแต่ในส่วนที่เกี่ยวกับรายการที่รับรู้โดยตรงในส่วนของผู้ถือหุ้นหรือกำไรขาดทุนเบ็ดเสร็จอื่น

กลุ่มบริษัทได้ถือปฏิบัติตามการปรับปรุงมาตรฐานการบัญชี ฉบับที่ 12 เรื่อง *ภาษีเงินได้* ฉบับแก้ไขเพิ่มเติมเรื่องการปฏิรูปภาษีระหว่างประเทศ - กฎการคำนวณภาษีเงินได้เสาหลักที่สอง โดยกำหนดให้ยกเว้นการรับรู้และการเปิดเผยข้อมูลเกี่ยวกับภาษีเงินได้รอการตัดบัญชีสำหรับการจัดเก็บภาษีเงินได้ขั้นต่ำส่วนเพิ่มเป็นการชั่วคราว ซึ่งมีผลบังคับใช้ทันที และจะรับรู้เป็นค่าใช้จ่ายภาษีเงินได้เมื่อเกิดขึ้น

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี

การวัดมูลค่าของภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่กลุ่มบริษัทคาดว่าจะได้รับผลประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี ณ วันสิ้นรอบระยะเวลารายงาน โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่ว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว สินทรัพย์ภาษีเงินได้รอการตัดบัญชีจะถูกทบทวน ณ ทุกวันสิ้นรอบระยะเวลารายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

1. ***เงินตราต่างประเทศ***

*รายการบัญชีที่เป็นเงินตราต่างประเทศ*

รายการบัญชีที่เป็นเงินตราต่างประเทศ รวมถึงสินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศและบันทึกตามเกณฑ์ราคาทุนเดิม แปลงค่าเป็นสกุลเงินที่ใช้ในการดำเนินงานของแต่ละบริษัทในกลุ่มบริษัทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันสิ้นรอบระยะเวลารายงาน แปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันสิ้นรอบระยะเวลารายงาน

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งแสดงด้วยมูลค่ายุติธรรมแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่วัดมูลค่ายุติธรรม

ผลต่างของอัตราแลกเปลี่ยนที่เกิดจากการแปลงค่ารับรู้ในกำไรหรือขาดทุน ยกเว้นผลต่างของอัตราแลกเปลี่ยนที่เกิดขึ้นจากการแปลงค่าเงินลงทุนในตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น และการป้องกันความเสี่ยงในกระแสเงินสดเฉพาะส่วนที่มีประสิทธิผลจะรับรู้เข้ากำไรขาดทุนเบ็ดเสร็จอื่น

*หน่วยงานต่างประเทศ*

สินทรัพย์และหนี้สินของหน่วยงานต่างประเทศ รวมถึงค่าความนิยมและรายการปรับปรุงมูลค่ายุติธรรมที่เกิดขึ้นจากการซื้อหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน รายได้และค่าใช้จ่ายของหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยนถัวเฉลี่ยที่ใกล้เคียงกับอัตราแลกเปลี่ยน ณ วันที่เกิดรายการ ผลต่างจากอัตราแลกเปลี่ยนที่เกิดจากการแปลงค่ารับรู้ใน  
กำไรขาดทุนเบ็ดเสร็จอื่น ยกเว้นผลต่างจากการแปลงค่าที่ถูกปันส่วนให้ส่วนได้เสียที่ไม่มีอำนาจควบคุม   
ผลต่างจากอัตราแลกเปลี่ยนที่เกิดจากการแปลงค่างบการเงินแสดงไว้เป็นรายการในองค์ประกอบอื่นของ  
ส่วนของผู้ถือหุ้นจนกว่ามีการจำหน่ายหน่วยงานในต่างประเทศนั้นออกไป

1. ***เครื่องมือทางการเงิน***

*การจัดประเภทและการวัดมูลค่า*

สินทรัพย์ทางการเงินและหนี้สินทางการเงินอื่นๆ นอกเหนือจากลูกหนี้การค้าและเจ้าหนี้การค้ารับรู้รายการเมื่อเริ่มแรกเมื่อกลุ่มบริษัทเป็นคู่สัญญาตามข้อกำหนดของเครื่องมือทางการเงินนั้น จะวัดมูลค่าโดยรวมต้นทุนการทำรายการที่เกี่ยวข้องโดยตรงกับการได้มา เว้นแต่สินทรัพย์ทางการเงินและหนี้สินทางการเงินที่วัดมูลค่าด้วย  
มูลค่ายุติธรรมผ่านกำไรหรือขาดทุน ซึ่งวัดมูลค่าเมื่อเริ่มแรกและภายหลังด้วยมูลค่ายุติธรรมจะรับรู้ต้นทุนการทำรายการที่เกี่ยวข้องโดยตรงกับการได้มาในกำไรหรือขาดทุน

ณ วันที่รับรู้รายการเมื่อเริ่มแรก สินทรัพย์ทางการเงินจะถูกจัดประเภทรายการตามการวัดมูลค่า ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น หรือมูลค่ายุติธรรมผ่านกำไรหรือขาดทุน

สินทรัพย์ทางการเงินจะไม่ถูกจัดประเภทรายการใหม่ภายหลังการรับรู้รายการเมื่อเริ่มแรกเว้นแต่กลุ่มบริษัทมีการเปลี่ยนแปลงโมเดลธุรกิจในการบริหารสินทรัพย์ทางการเงิน ในกรณีดังกล่าวสินทรัพย์ทางการเงินที่ได้รับผลกระทบทั้งหมดจะถูกจัดประเภทรายการใหม่โดยทันทีเป็นต้นไปนับจากวันที่มีการเปลี่ยนแปลงการจัดประเภท

ณ วันที่รับรู้รายการเมื่อเริ่มแรก หนี้สินทางการเงินจัดประเภทด้วยราคาทุนตัดจำหน่ายตามวิธีดอกเบี้ยที่แท้จริง ยกเว้นหากถือไว้เพื่อค้าหรือเป็นตราสารอนุพันธ์ ให้จัดประเภทด้วยมูลค่ายุติธรรมผ่านกำไรหรือขาดทุน ดอกเบี้ยจ่าย ผลกำไรและขาดทุนจากอัตราแลกเปลี่ยน และผลกำไรหรือขาดทุนที่เกิดจากการตัดรายการออกจากบัญชี จะรับรู้ในกำไรหรือขาดทุน

สินทรัพย์ทางการเงินที่วัดมูลค่าด้วยราคาทุนตัดจำหน่ายถูกวัดมูลค่าในภายหลังด้วยราคาทุนตัดจำหน่ายตามวิธีดอกเบี้ยที่แท้จริง ราคาทุนตัดจำหน่ายจะถูกลดลงด้วยผลขาดทุนด้านเครดิตที่คาดว่าจะเกิดขึ้น สำหรับรายได้ดอกเบี้ย ผลกำไรและขาดทุนจากอัตราแลกเปลี่ยน ผลขาดทุนด้านเครดิตที่คาดว่าจะเกิดขึ้น และผลกำไรหรือขาดทุนที่เกิดจากการตัดรายการออกจากบัญชีรับรู้ในกำไรหรือขาดทุน

เงินลงทุนในตราสารหนี้ที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นถูกวัดมูลค่าในภายหลังด้วยมูลค่ายุติธรรม รายได้ดอกเบี้ยคำนวณโดยใช้วิธีดอกเบี้ยที่แท้จริง ผลกำไรและขาดทุนจากอัตราแลกเปลี่ยนและผลขาดทุนด้านเครดิตที่คาดว่าจะเกิดขึ้นรับรู้ในกำไรหรือขาดทุน ผลกำไรและขาดทุนจากการเปลี่ยนแปลงในมูลค่ายุติธรรมรับรู้ในกำไรขาดทุนเบ็ดเสร็จอื่น เมื่อมีการตัดรายการออกจากบัญชี กำไรและขาดทุนสะสมที่รับรู้ในกำไรขาดทุนเบ็ดเสร็จอื่นจะถูกจัดประเภทรายการใหม่ไปยังกำไรหรือขาดทุน

เงินลงทุนในตราสารทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นถูกวัดมูลค่าในภายหลังด้วยมูลค่ายุติธรรม เงินปันผลรับรู้เป็นรายได้ในกำไรหรือขาดทุนในวันที่กลุ่มบริษัทมีสิทธิได้รับเงินปันผล เว้นแต่เงินปันผลดังกล่าวเป็นการคืนทุนของเงินลงทุน ผลกำไรและขาดทุนจากการเปลี่ยนแปลงในมูลค่ายุติธรรมรับรู้ในกำไรขาดทุนเบ็ดเสร็จอื่นและจะไม่ถูกจัดประเภทรายการใหม่ไปยังกำไรหรือขาดทุน

*อนุพันธ์*

อนุพันธ์รับรู้ด้วยมูลค่ายุติธรรม และวัดมูลค่ายุติธรรมทุกวันสิ้นรอบระยะเวลารายงาน ผลกำไรหรือขาดทุนจากการวัดมูลค่ายุติธรรมใหม่จะรับรู้ในกำไรหรือขาดทุนทันที เว้นแต่อนุพันธ์นั้นมีไว้เพื่อป้องกันความเสี่ยงในกระแสเงินสด

*การบัญชีป้องกันความเสี่ยง*

ณ วันที่กำหนดความสัมพันธ์ของการป้องกันความเสี่ยงเป็นครั้งแรก กลุ่มบริษัทได้จัดทำเอกสารเกี่ยวกับวัตถุประสงค์ของการบริหารความเสี่ยงและกลยุทธ์ที่ใช้ในการจัดการกับความเสี่ยง ความสัมพันธ์เชิงเศรษฐกิจระหว่างรายการที่มีการป้องกันความเสี่ยงและเครื่องมือที่ใช้ในการป้องกันความเสี่ยงรวมถึงการพิจารณาความมีประสิทธิผลของการป้องกันความเสี่ยง ณ วันเริ่มต้นของความสัมพันธ์ป้องกันความเสี่ยงและตลอดระยะเวลาที่เหลืออยู่ เพื่อพิจารณาถึงความคงอยู่ในความสัมพันธ์เชิงเศรษฐกิจระหว่างรายการที่มีการป้องกันความเสี่ยงและเครื่องมือป้องกันความเสี่ยง

*การด้อยค่าสินทรัพย์ทางการเงิน*

กลุ่มบริษัทพิจารณารับรู้ค่าเผื่อผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยราคาทุนตัดจำหน่าย

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ยกเว้นสินทรัพย์ทางการเงินที่มีการเพิ่มขึ้นอย่างมีนัยสำคัญของความเสี่ยงด้านเครดิตนับแต่การรับรู้รายการเมื่อเริ่มแรกหรือเป็นสินทรัพย์ทางการเงินที่มีการด้อยค่าด้านเครดิต หรือลูกหนี้การค้าที่เลือกใช้วิธีการอย่างง่าย (Simplified Approach) กรณีดังกล่าวจะวัดค่าเผื่อผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา

ผลขาดทุนด้านเครดิตที่คาดว่าจะเกิดขึ้นเป็นการประมาณผลขาดทุนด้านเครดิตด้วยความน่าจะเป็นถ่วงน้ำหนักโดยพิจารณาถึงการคาดการณ์ในอนาคตประกอบกับประสบการณ์ในอดีต ซึ่งคำนวณโดยใช้มูลค่าปัจจุบันของจำนวนเงินที่คาดว่าจะไม่ได้รับคิดลดด้วยอัตราดอกเบี้ยที่แท้จริงของสินทรัพย์ทางการเงิน

กลุ่มบริษัทพิจารณาว่าสินทรัพย์ทางการเงินมีความเสี่ยงด้านเครดิตต่ำเมื่อมีอันดับความน่าเชื่อถืออยู่ในระดับที่น่าลงทุน และกลุ่มบริษัทจะรับรู้ผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินมีความเสี่ยงด้านเครดิตต่ำด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า

กลุ่มบริษัทพิจารณาว่าความเสี่ยงด้านเครดิตของสินทรัพย์ทางการเงินเพิ่มขึ้นอย่างมีนัยสำคัญหากเกินกำหนดชำระมากกว่า 30 วัน มีการเปลี่ยนแปลงของอันดับความน่าเชื่อถือที่ลดระดับลงอย่างมีนัยสำคัญ มีการดำเนินงานที่ถดถอยอย่างมีนัยสำคัญ หรือมีการเปลี่ยนแปลงหรือคาดการณ์การเปลี่ยนแปลงของเทคโนโลยี ตลาด สภาวการณ์ทางเศรษฐกิจหรือกฎหมายที่ส่งผลในทางลบอย่างมีนัยสำคัญต่อความสามารถของลูกหนี้ในการจ่ายชำระภาระผูกพันให้กับกลุ่มบริษัท

กลุ่มบริษัทพิจารณาว่าสินทรัพย์ทางการเงินจะเกิดการผิดสัญญาเมื่อสินทรัพย์ทางการเงินค้างชำระเกินกว่า 90 วัน

ผลขาดทุนด้านเครดิตที่คาดว่าจะเกิดขึ้นมีการประเมินใหม่ ณ วันสิ้นรอบระยะเวลารายงาน เพื่อสะท้อนการเปลี่ยนแปลงของความเสี่ยงด้านเครดิตของเครื่องมือทางการเงินนับจากวันที่รับรู้รายการเมื่อเริ่มแรก การเพิ่มขึ้นของค่าเผื่อผลขาดทุนแสดงเป็นผลขาดทุนจากการด้อยค่าในกำไรหรือขาดทุน

1. **บุคคลหรือกิจการที่เกี่ยวข้องกัน**

ความสัมพันธ์ที่มีกับบุคคลหรือกิจการที่เกี่ยวข้องกันที่มีรายการระหว่างกันที่มีนัยสำคัญกับบริษัท ในระหว่างปีมีดังต่อไปนี้ 



รายการที่สำคัญกับกิจการที่เกี่ยวข้องกันสำหรับปีสิ้นสุดวันที่ 31 ธันวาคม และนโยบายการกำหนดราคาสรุปได้ดังนี้

|  | 2568 |  | 2567 | นโยบายการกำหนดราคา |
| --- | --- | --- | --- | --- |
|  | *(พันบาท)* | | |  |
| *บริษัทใหญ่ลำดับสูงสุด* |  |  |  |  |
| รายได้จากการขาย | 6,220 |  | 303 | ราคาตลาด |
| รายได้อื่น | 4,391 |  | 3,746 | ราคาตลาด |
| ค่าบริการ และอื่นๆ | 134,110 |  | 199,821 | ราคาตลาด |
|  |  |  |  |  |
| *บริษัทใหญ่* |  |  |  |  |
| ซื้อ | - |  | 21,911 | ราคาตลาด |
| ดอกเบี้ยจ่าย | 190,196 |  | 281,538 | อัตราดอกเบี้ยตามสัญญา  ที่ตกลงกัน |

|  |  |  |  |  |
| --- | --- | --- | --- | --- |
|  | 2568 |  | 2567 | นโยบายการกำหนดราคา |
|  | *(พันบาท)* | | |  |
| *บริษัทร่วม* |  |  |  |  |
| รายได้จากการขาย | 161 |  | 229 | ราคาตลาด |
| รายได้อื่น | 13 |  | 50 | ราคาตลาด |
| ซื้อ | 117,721 |  | 104,370 | ราคาตลาด |
| ค่าบริการ และอื่นๆ | 4,411 |  | 1,757 | ราคาตลาด |
|  |  |  |  |  |
| *บริษัทอื่น* |  |  |  |  |
| รายได้จากการขาย | 2,218,654 |  | 2,793,171 | ราคาตลาด |
| รายได้อื่น | 25,292 |  | 35,658 | ราคาตลาด |
| ซื้อ | 1,266,919 |  | 1,717,969 | ราคาตลาด |
| ค่าบริการ และอื่นๆ | 694,271 |  | 773,355 | ราคาตลาด |

ยอดคงเหลือ ณ วันที่ 31 ธันวาคม กับกิจการที่เกี่ยวข้องกันมีดังนี้

|  | *หมายเหตุ* | 2568 |  | 2567 |
| --- | --- | --- | --- | --- |
|  |  | *(พันบาท)* | | |
| *ลูกหนี้การค้า* |  |  |  |  |
| บริษัทใหญ่ลำดับสูงสุด |  | 6,348 |  | 117 |
| บริษัทร่วม |  | 85 |  | - |
| บริษัทอื่น |  | 482,595 |  | 690,254 |
| **รวม** | ***6*** | **489,028** |  | **690,371** |
|  |  |  |  |  |
| *ลูกหนี้หมุนเวียนอื่น* |  |  |  |  |
| บริษัทใหญ่ลำดับสูงสุด |  | 8,990 |  | 16,878 |
| บริษัทร่วม |  | 1 |  | 5 |
| บริษัทอื่น |  | 8,558 |  | 12,418 |
| **รวม** |  | **17,549** |  | **29,301** |
|  |  |  |  |  |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| *ลูกหนี้ไม่หมุนเวียนอื่น* |  |  |  |
| บริษัทใหญ่ลำดับสูงสุด | 10,240 |  | 15,386 |
| บริษัทอื่น | 2,193 |  | 3,308 |
| **รวม** | **12,433** |  | **18,694** |

|  |  |  |  |
| --- | --- | --- | --- |
| *เจ้าหนี้การค้า* |  |  |  |
| บริษัทร่วม | 17,264 |  | 13,803 |
| บริษัทอื่น | 198,829 |  | 346,189 |
| **รวม** | **216,093** |  | **359,992** |
|  |  |  |  |
| *เจ้าหนี้หมุนเวียนอื่น* |  |  |  |
| บริษัทใหญ่ลำดับสูงสุด | 44,095 |  | 64,227 |
| บริษัทใหญ่ | 2,920 |  | 5,372 |
| บริษัทอื่น | 48,043 |  | 59,575 |
| **รวม** | **95,058** |  | **129,174** |
|  |  |  |  |
| *เงินกู้ยืมระยะสั้น* |  |  |  |
| บริษัทใหญ่ | 3,700,000 |  | 6,703,071 |
| **รวม** | **3,700,000** |  | **6,703,071** |

|  |  |  |  |
| --- | --- | --- | --- |
| *หนี้สินตามสัญญาเช่า* |  |  |  |
| *ส่วนที่หมุนเวียนและไม่หมุนเวียน* |  |  |  |
| บริษัทอื่น | 127,841 |  | 144,022 |
| **รวม** | **127,841** |  | **144,022** |

***ค่าตอบแทนคณะกรรมการบริษัทและผู้บริหารสำคัญ***

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| ***สำหรับปีสิ้นสุดวันที่ 31 ธันวาคม*** |  |  |  |
| ผลประโยชน์ระยะสั้น | 55,142 |  | 55,494 |
| ผลประโยชน์หลังออกจากงาน | 4,963 |  | 4,630 |
| **รวม** | **60,105** |  | **60,124** |

ค่าตอบแทนคณะกรรมการกลุ่มบริษัทและผู้บริหารสำคัญ ประกอบด้วย ค่าตอบแทนที่จ่ายให้แก่คณะกรรมการบริษัทเอสซีจี เดคคอร์ จำกัด (มหาชน) และบริษัทย่อย ตามข้อบังคับของกลุ่มบริษัท และค่าตอบแทนที่จ่ายให้แก่ผู้บริหารของกลุ่มบริษัท ซึ่งได้แก่ เงินเดือน โบนัส เงินตอบแทนพิเศษและอื่นๆ รวมทั้ง เงินสมทบกองทุนสำรองเลี้ยงชีพที่กลุ่มบริษัทจ่ายสมทบให้ผู้บริหารในฐานะพนักงานของกลุ่มบริษัท

1. **เงินสดและรายการเทียบเท่าเงินสด**

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| เงินสดและเงินฝากธนาคาร | 2,052,115 |  | 1,869,931 |
| เงินลงทุนระยะสั้นที่มีสภาพคล่องสูง | 1,603,528 |  | 2,333,789 |
| **รวม** | **3,655,643** |  | **4,203,720** |

1. **ลูกหนี้การค้า**

|  |  |  |  |  |  |
| --- | --- | --- | --- | --- | --- |
| ***ณ วันที่ 31 ธันวาคม*** | *หมายเหตุ* | 2568 |  | 2567 | |
|  |  | *(พันบาท)* | | | |
| **กิจการที่เกี่ยวข้องกัน** |  |  |  | |  |
| ภายในวันที่ครบกำหนดชำระ |  | 484,709 |  | | 646,819 |
| เกินวันครบกำหนดชำระ |  |  |  | |  |
| น้อยกว่า 1 เดือน |  | 3,087 |  | | 41,188 |
| 1 - 3 เดือน |  | 776 |  | | 2,357 |
| มากกว่า 3 - 12 เดือน |  | 456 |  | | 7 |
|  |  |  |  | |  |
| **รวม** | ***4*** | **489,028** |  | | **690,371** |
|  |  |  |  | |  |
| **กิจการอื่น** |  |  |  | |  |
| ภายในวันที่ครบกำหนดชำระ |  | 1,605,044 |  | | 1,739,437 |
| เกินวันครบกำหนดชำระ |  |  |  | |  |
| น้อยกว่า 1 เดือน |  | 115,468 |  | | 164,378 |
| 1 - 3 เดือน |  | 40,202 |  | | 149,396 |
| มากกว่า 3 - 12 เดือน |  | 66,188 |  | | 144,284 |
| มากกว่า 12 เดือน |  | 77,108 |  | | 77,930 |
|  |  | **1,904,010** |  | | **2,275,425** |
| *หัก* ค่าเผื่อผลขาดทุนด้านเครดิตที่คาดว่าจะเกิดขึ้น |  | (45,686) |  | | (70,240) |
| **สุทธิ** |  | **1,858,324** |  | | **2,205,185** |
|  |  |  |  | |  |
| **รวม** |  | **2,347,352** |  | | **2,895,556** |

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 30 ถึง 120 วัน

| ***ค่าเผื่อผลขาดทุนด้านเครดิตที่คาดว่าจะเกิดขึ้น*** | 2568 |  | 2567 |
| --- | --- | --- | --- |
|  | *(พันบาท)* | | |
| ณ วันที่ 1 มกราคม | 70,240 |  | 49,285 |
| เพิ่มขึ้น | 2,317 |  | 27,893 |
| กลับรายการ | (21,478) |  | (3,385) |
| ผลต่างจากการแปลงค่างบการเงิน | (5,393) |  | (3,553) |
| **ณ วันที่ 31 ธันวาคม** | **45,686** |  | **70,240** |

ณ วันที่ 31 ธันวาคม 2568 ลูกหนี้การค้าที่ค้างชำระเกินวันครบกำหนดชำระของกลุ่มบริษัทมีการค้ำประกันในวงเงินจำนวน 129 ล้านบาท *(2567: 175 ล้านบาท)*

1. **สินค้าคงเหลือ**

|  | 2568 |  | 2567 |
| --- | --- | --- | --- |
|  | *(พันบาท)* | | |
| สินค้าสำเร็จรูป | 4,654,983 |  | 5,036,943 |
| สินค้าระหว่างผลิต | 295,926 |  | 370,289 |
| วัตถุดิบ | 856,331 |  | 1,093,484 |
| อะไหล่ วัสดุ ของใช้สิ้นเปลืองและอื่นๆ | 545,178 |  | 700,335 |
| สินค้า และวัตถุดิบระหว่างทาง | 234,866 |  | 262,867 |
| **รวม** | **6,587,284** |  | **7,463,918** |
| *หัก* ค่าเผื่อมูลค่าสินค้าลดลง | (293,605) |  | (372,680) |
| **สุทธิ** | **6,293,679** |  | **7,091,238** |
|  |  |  |  |
| ต้นทุนของสินค้าคงเหลือที่บันทึกเป็นค่าใช้จ่ายและ  ได้รวมในบัญชีต้นทุนขาย | 16,474,394 |  | 19,111,393 |
| การปรับลดมูลค่าเป็นมูลค่าสุทธิที่จะได้รับ | 126,788 |  | 119,666 |
| การกลับรายการปรับลดมูลค่า | (147,327) |  | (191,522) |
|  |  |  |  |
|  |  |  |  |
| ต้นทุนของสินค้าคงเหลือที่บันทึกเป็นค่าใช้จ่ายและได้รวมในบัญชีค่าใช้จ่ายในการบริหาร | (58,536) |  | (72,257) |
|  |  |  |  |
| การเปลี่ยนแปลงในสินค้าสำเร็จรูปและสินค้าระหว่างผลิต | 456,323 |  | 353,818 |
| วัตถุดิบและวัสดุสิ้นเปลืองที่ใช้ไป | 5,048,126 |  | 5,778,779 |

1. **เงินลงทุนในบริษัทร่วม**

รายการเคลื่อนไหวสำหรับปีสิ้นสุดวันที่ 31 ธันวาคม สำหรับเงินลงทุนในบริษัทร่วม ซึ่งบันทึกโดยวิธีส่วนได้เสียมีดังนี้

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| ณ วันที่ 1 มกราคม | 57,024 |  | 75,694 |
| ส่วนแบ่งกำไรสุทธิจากเงินลงทุน - วิธีส่วนได้เสีย | 4,058 |  | 3,632 |
| ส่วนแบ่งกำไรขาดทุนเบ็ดเสร็จอื่น - วิธีส่วนได้เสีย | - |  | 8,636 |
| รายได้เงินปันผล | - |  | (3,240) |
| จำหน่ายและรับคืนทุน | - |  | (28,295) |
| อื่นๆ | - |  | 597 |
| **ณ วันที่ 31 ธันวาคม** | **61,082** |  | **57,024** |

เงินลงทุนในบริษัทร่วม ณ วันที่ 31 ธันวาคม และเงินปันผลรับจากเงินลงทุนระหว่างปีสิ้นสุดวันเดียวกัน มีดังนี้



(1)กลุ่มบริษัทจัดประเภทเป็นเงินลงทุนในบริษัทร่วมเนื่องจากเป็นไปตามเงื่อนไขในสัญญาระหว่างผู้ถือหุ้นของ

บริษัทดังกล่าว

1. **อสังหาริมทรัพย์เพื่อการลงทุน**

|  |  | ที่ดิน |  | **อาคารและ** |  |  |
| --- | --- | --- | --- | --- | --- | --- |
|  |  | และส่วนปรับปรุง |  | สิ่งปลูกสร้าง |  | รวม |
|  |  | ***(พันบาท)*** | | | | |
| ***ราคาทุน*** |  |  |  |  |  |  |
| ณ วันที่ 1 มกราคม 2567 |  | 601,654 |  | 117,662 |  | 719,316 |
| เพิ่มขึ้น |  | 15,212 |  | - |  | 15,212 |
| โอนเข้า (ออก) |  | 18,412 |  | (18,412) |  | - |
| โอนจากที่ดิน อาคารและอุปกรณ์ |  | 18,033 |  | 11,396 |  | 29,429 |
| ผลต่างจากการแปลงค่างบการเงิน |  | (7,433) |  | 5,070 |  | (2,363) |
| **ณ วันที่ 31 ธันวาคม 2567** |  | **645,878** |  | **115,716** |  | **761,594** |
| เพิ่มขึ้น |  | 11,784 |  | - |  | 11,784 |
| ผลต่างจากการแปลงค่างบการเงิน |  | (19,011) |  | 11,396 |  | (7,615) |
| **ณ วันที่ 31 ธันวาคม 2568** |  | **638,651** |  | **127,112** |  | **765,763** |
|  |  |  |  |  |  |  |
| *ค่าเสื่อมราคาสะสม* |  |  |  |  |  |  |
| *และผลขาดทุนจากการด้อยค่าสะสม* |  |  |  |  |  |  |
| ณ วันที่ 1 มกราคม 2567 |  | 10,853 |  | 86,076 |  | 96,929 |
| ค่าเสื่อมราคาสำหรับปี |  | 1,957 |  | 2,548 |  | 4,505 |
| โอนเข้า (ออก) |  | 4,522 |  | (4,522) |  | - |
| โอนจากที่ดิน อาคารและอุปกรณ์ |  | - |  | 6,924 |  | 6,924 |
| ผลต่างจากการแปลงค่างบการเงิน |  | (50) |  | 3,705 |  | 3,655 |
| **ณ วันที่ 31 ธันวาคม 2567** |  | **17,282** |  | **94,731** |  | **112,013** |
| ค่าเสื่อมราคาสำหรับปี |  | 2,846 |  | 2,016 |  | 4,862 |
| ผลต่างจากการแปลงค่างบการเงิน |  | (748) |  | 6,044 |  | 5,296 |
| **ณ วันที่ 31 ธันวาคม 2568** |  | **19,380** |  | **102,791** |  | **122,171** |
|  |  |  |  |  |  |  |
| ***มูลค่าตามบัญชี*** |  |  |  |  |  |  |
| **ณ วันที่ 31 ธันวาคม 2567** |  | **628,596** |  | **20,985** |  | **649,581** |
| **ณ วันที่ 31 ธันวาคม 2568** |  | **619,271** |  | **24,321** |  | **643,592** |

กลุ่มบริษัทได้มีการประเมินมูลค่ายุติธรรมของอสังหาริมทรัพย์เพื่อการลงทุน โดยพิจารณาจากราคาตลาดตามเกณฑ์ของสินทรัพย์ที่ใช้งานอยู่ในปัจจุบัน ณ วันที่ 31 ธันวาคม 2568 มีมูลค่ายุติธรรมจำนวน 1,643 ล้านบาท *(2567: 1,766 ล้านบาท)*

การวัดมูลค่ายุติธรรมของอสังหาริมทรัพย์เพื่อการลงทุนถูกจัดลำดับชั้นการวัดมูลค่ายุติธรรมอยู่ในระดับที่ 3 จากเกณฑ์ข้อมูลที่นำมาใช้ ซึ่งใช้วิธีราคาตลาดในการประเมินมูลค่ายุติธรรม

1. **ที่ดิน อาคารและอุปกรณ์**





ในปี 2568 สินทรัพย์สิทธิการใช้ของกลุ่มบริษัทเพิ่มขึ้นเป็นจำนวน 117 ล้านบาท *(2567: 312 ล้านบาท)*

1. **สัญญาเช่า**

กลุ่มบริษัทเช่าที่ดิน อาคาร ยานพาหนะ และอุปกรณ์ ทั้งในและต่างประเทศ โดยค่าเช่ามีกำหนดชำระและอัตราที่ระบุไว้ตามสัญญา

| ***สำหรับปีสิ้นสุดวันที่ 31 ธันวาคม*** | 2568 |  | 2567 |
| --- | --- | --- | --- |
|  | *(พันบาท)* | | |
| ***จำนวนที่รับรู้ในกำไรหรือขาดทุน*** |  |  |  |
| ค่าเสื่อมราคาของสินทรัพย์สิทธิการใช้ |  |  |  |
| * ที่ดินและส่วนปรับปรุง | 24,423 |  | 21,078 |
| * อาคารและสิ่งปลูกสร้าง | 56,191 |  | 62,126 |
| * เครื่องจักรและอุปกรณ์ | 42,994 |  | 40,701 |
| * ยานพาหนะและอุปกรณ์ | 137,047 |  | 136,453 |
| * เครื่องตกแต่ง ติดตั้งและเครื่องใช้สำนักงาน | 5,223 |  | 2,953 |
| ดอกเบี้ยจ่ายของหนี้สินตามสัญญาเช่า | 42,384 |  | 45,924 |
| ค่าใช้จ่ายสัญญาเช่าระยะสั้น | 48,918 |  | 71,127 |
| ค่าใช้จ่ายสัญญาเช่าสินทรัพย์ที่มีมูลค่าต่ำ | 20,021 |  | 18,958 |
| ค่าเช่าจ่ายที่ผันแปร | - |  | 2,353 |

1. **ค่าความนิยมและสินทรัพย์ไม่มีตัวตนอื่น**



*การทดสอบการด้อยค่าของหน่วยสินทรัพย์ที่ก่อให้เกิดเงินสดที่มีค่าความนิยม*

เพื่อวัตถุประสงค์ในการทดสอบการด้อยค่า ค่าความนิยมได้ถูกปันส่วนให้กับหน่วยสินทรัพย์ที่ก่อให้เกิดเงินสดของกลุ่มบริษัทซึ่งถูกแสดงตามส่วนงาน ดังต่อไปนี้

|  |  |  |  |
| --- | --- | --- | --- |
|  | 2568 |  | 2567 |
|  | *(****พันบาท****)* | | | |
| ธุรกิจตกแต่งพื้นผิว | 3,038,650 |  | 3,373,275 |
| ธุรกิจสุขภัณฑ์ | 2,143,565 |  | 2,143,565 |
| **รวม** | **5,182,215** |  | **5,516,840** |

กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ ซึ่งใช้วิธีการคิดลดกระแสเงินสดในอนาคตที่คาดว่าจะได้รับ ทั้งนี้ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า ประมาณการสำหรับมูลค่าสุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหารโดยอ้างอิงข้อมูลที่เคยเกิดขึ้นในอดีตจากแหล่งข้อมูลภายนอกและภายใน ข้อสมมติที่สำคัญที่ใช้ในการประมาณมูลค่าที่คาดว่าจะได้รับคืน ได้แก่ อัตราคิดลดร้อยละ 4.93 ถึง 6.34 *(2567: ร้อยละ 6.40 ถึง 7.59)*

1. **สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)**

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกัน ซึ่งแสดงรวมไว้ในงบฐานะการเงินรวมโดยมีรายละเอียดดังนี้

|  |  |  |  |
| --- | --- | --- | --- |
|  | 2568 |  | 2567 |
|  | *(****พันบาท****)* | | | |
| สินทรัพย์ภาษีเงินได้รอการตัดบัญชี | 594,508 |  | 578,899 |
| หนี้สินภาษีเงินได้รอการตัดบัญชี | (193,610) |  | (205,206) |
| **สุทธิ** | **400,898** |  | **373,693** |

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีที่เกิดขึ้นในระหว่างปีมีดังนี้





ผลขาดทุนทางภาษีที่ยังไม่ได้ใช้ ซึ่งกลุ่มบริษัทไม่ได้รับรู้เป็นสินทรัพย์ภาษีเงินได้รอการตัดบัญชี มีรายละเอียดดังนี้

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| ผลขาดทุนทางภาษีที่ยังไม่ได้ใช้ | 152,351 |  | 650,641 |

ผลขาดทุนทางภาษีที่ยังไม่ได้ใช้ซึ่งกลุ่มบริษัทยังไม่ได้รับรู้เป็นสินทรัพย์ภาษีเงินได้รอการตัดบัญชีเป็นผลขาดทุนทางภาษีที่ยังไม่สิ้นสุดการให้ประโยชน์ตามกฎหมายเกี่ยวกับภาษีเงินได้ โดยจะสิ้นสุดการให้ประโยชน์ภายในปี 2573

1. **การเปลี่ยนแปลงของหนี้สินที่เกิดจากกิจกรรมจัดหาเงิน**

การเปลี่ยนเเปลงของหนี้สินที่มีสาระสำคัญที่เกิดจากกิจกรรมจัดหาเงินเป็นดังนี้



1. **หนี้สินที่มีภาระดอกเบี้ย**

|  | *หมายเหตุ* | 2568 |  | 2567 |
| --- | --- | --- | --- | --- |
|  |  | ส่วนที่ไม่มีหลักประกัน | | |
|  |  | *(พันบาท)* | | |
| ***ส่วนที่หมุนเวียน*** |  |  |  |  |
| เงินเบิกเกินบัญชีและเงินกู้ยืมระยะสั้น  จากสถาบันการเงิน |  | 5,162,304 |  | 6,386,984 |
| เงินกู้ยืมระยะสั้นจากกิจการที่เกี่ยวข้องกัน | *4* | 3,700,000 |  | 6,703,071 |
| หนี้สินตามสัญญาเช่าส่วนที่ถึงกำหนดชำระ  ภายในหนึ่งปี |  | 202,377 |  | 201,525 |
|  |  | **9,064,681** |  | **13,291,580** |
|  |  |  |  |  |
| ***ส่วนที่ไม่หมุนเวียน*** |  |  |  |  |
| *เงินกู้ยืมระยะยาวจากสถาบันการเงิน* |  | 2,997,173 |  | - |
| หนี้สินตามสัญญาเช่า |  | 410,839 |  | 578,136 |
|  |  | **3,408,012** |  | **578,136** |
| **รวมหนี้สินที่มีภาระดอกเบี้ย** |  | **12,472,693** |  | **13,869,716** |

ในปี 2568 กลุ่มบริษัทมีสัญญาเงินกู้ยืมระยะสั้นในรูปแบบตั๋วสัญญาใช้เงินจากสถาบันการเงินในประเทศ  
หลายแห่งเป็นเงินกู้ยืมที่ไม่มีหลักประกัน เป็นจำนวนเงิน 5,000 ล้านบาท *(2567: 6,000 ล้านบาท)* เงินกู้ยืมดังกล่าวมีอัตราดอกเบี้ยคงที่ร้อยละ 1.29 - 1.40 ต่อปี และมีกำหนดชำระคืนภายใน 3 เดือนและเมื่อทวงถาม *(2567 : ร้อยละ 2.30 - 2.36 ต่อปี)*

ณ วันที่ 31 ธันวาคม 2568 กลุ่มบริษัทมีวงเงินเบิกเกินบัญชีและวงเงินสินเชื่ออื่นกับธนาคารหลายแห่งจำนวนเงินประมาณ 9,979 ล้านบาท *(2567: 2,495 ล้านบาท)*

ในปี 2568 เงินกู้ยืมระยะสั้นของกลุ่มบริษัทมีอัตราดอกเบี้ย ร้อยละ 3.20 ถึง 5.00 ต่อปี *(2567: ร้อยละ 0.84 ถึง 6.35 ต่อปี)*

ในปี 2568 บริษัทได้ลงนามในสัญญาเงินกู้ยืมระยะยาวกับสถาบันการเงินในประเทศแห่งหนึ่งจำนวนเงิน   
3,000 ล้านบาท เป็นเงินกู้ยืมที่ไม่มีหลักประกัน มีระยะเวลา 5 ปี อัตราดอกเบี้ยลอยตัว (THOR+0.61)   
กำหนดชำระคืนทั้งจำนวนในเดือน กันยายน ปี 2573 เงินกู้ยืมนี้มีวัตถุประสงค์เพื่อจ่ายชำระคืนเงินกู้ยืมระยะสั้น โดยในเดือน กันยายน ปี 2568 บริษัทได้มีการเบิกถอนเงินกู้ยืมระยะยาวดังกล่าวครบทั้งจำนวนแล้ว

1. **ประมาณการหนี้สินไม่หมุนเวียนสำหรับผลประโยชน์พนักงาน**

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต และความเสี่ยงจากอัตราดอกเบี้ย

*ประมาณการหนี้สินไม่หมุนเวียนสำหรับผลประโยชน์พนักงานในงบฐานะการเงินรวม ณ วันที่ 31 ธันวาคม*

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| ผลประโยชน์หลังออกจากงาน |  |  |  |
| เงินชดเชยตามกฎหมายแรงงาน | 1,125,298 |  | 1,120,707 |
| ผลประโยชน์ระยะยาวอื่น | 50,618 |  | 37,069 |
| **ประมาณการหนี้สินไม่หมุนเวียนของโครงการผลประโยชน์** | **1,175,916** |  | **1,157,776** |
| ผลประโยชน์อื่นๆ | 54 |  | 142 |
| **รวม** | **1,175,970** |  | **1,157,918** |
| *หัก*  สินทรัพย์โครงการของบริษัทย่อยในต่างประเทศ | (52,647) |  | (72,939) |
| **ประมาณการหนี้สินไม่หมุนเวียนสำหรับผลประโยชน์พนักงาน - สุทธิ** | **1,123,323** |  | **1,084,979** |
|  |  |  |  |

*การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์*

|  | 2568 |  | 2567 |
| --- | --- | --- | --- |
|  | *(พันบาท)* | | |
| ประมาณการหนี้สินไม่หมุนเวียนของโครงการผลประโยชน์ ณ วันที่ 1 มกราคม | 1,157,776 |  | 1,089,396 |
|  |  |  |  |
| ***รับรู้ในกำไรหรือขาดทุน*** |  |  |  |
| ต้นทุนบริการปัจจุบัน | 55,836 |  | 55,319 |
| ดอกเบี้ยจากภาระผูกพัน | 36,279 |  | 28,999 |
| ประมาณการหนี้สินไม่หมุนเวียนสำหรับผลประโยชน์พนักงาน  โอนจากบริษัทที่เกี่ยวข้องกัน | - |  | 94 |
| ผลขาดทุน (กำไร) จากการประมาณการตามหลักคณิตศาสตร์ประกันภัย | (58,390) |  | 9,911 |
|  | **33,725** |  | **94,323** |
| ***รับรู้ในกำไรขาดทุนเบ็ดเสร็จอื่น*** |  |  |  |
| ผลขาดทุนจากการวัดมูลค่าใหม่ตามหลักคณิตศาสตร์ประกันภัย | 113,160 |  | 154,409 |
| ผลต่างของอัตราแลกเปลี่ยนจากการแปลงค่างบการเงิน | (18,142) |  | (10,601) |
|  | **95,018** |  | **143,808** |
| ***อื่นๆ*** |  |  |  |
| ผลประโยชน์จ่าย | (101,762) |  | (184,629) |
| อื่นๆ | (8,841) |  | 14,878 |
|  | **(110,603)** |  | **(169,751)** |
|  |  |  |  |
| **ประมาณการหนี้สินไม่หมุนเวียนของโครงการผลประโยชน์ ณ วันที่ 31 ธันวาคม** | **1,175,916** |  | **1,157,776** |

ผลขาดทุน (กำไร) จากการวัดมูลค่าใหม่ตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันสิ้นรอบระยะเวลารายงาน เกิดขึ้นจาก

|  |  |  |  |
| --- | --- | --- | --- |
|  | 2568 |  | 2567 |
|  | *(****พันบาท****)* | | |
| *สำหรับปีสิ้นสุด****วันที่ 31 ธันวาคม*** |  |  |  |
| ข้อสมมติด้านประชากรศาสตร์ | 25 |  | (128) |
| ข้อสมมติทางการเงิน | 48,270 |  | 63,440 |
| การปรับปรุงจากประสบการณ์ | 64,865 |  | 91,097 |
| **รวม** | **113,160** |  | **154,409** |

***ข้อสมมติในการประมาณการตามหลักคณิตศาสตร์ประกันภัย***

*ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน*

|  |  |  |  |  |
| --- | --- | --- | --- | --- |
|  | 2568 |  | 2567 |  |
|  | *(ร้อยละ)* | | | |
| อัตราคิดลด \* |  |  |  |  |
| - ประเทศไทย | 1.65 - 1.95 |  | 2.34 - 2.83 |  |
| - ประเทศเวียดนาม | 3.98 |  | 2.81 |  |
| - ประเทศอินโดนีเซีย | 4.90 - 7.12 |  | 6.71 - 7.24 |  |
| - ประเทศฟิลิปปินส์ | 6.04 |  | 6.04 |  |
| อัตราการเพิ่มขึ้นของเงินเดือน | 1.00 - 6.50 |  | 0.50 - 6.08 |  |
| อัตราการหมุนเวียนพนักงาน \*\* | 3.00 - 22.00 |  | 3.00 - 23.00 |  |
| อัตรามรณะ \*\*\* | 50.00 ของ TMO2017 |  | 50.00 ของ TMO2017 |  |

|  |
| --- |
| \* อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงาน |
| \*\* ขึ้นอยู่กับระยะเวลาการทำงานของพนักงาน |
| \*\*\* อ้างอิงตามตารางมรณะไทย 2560 ประเภทสามัญ (TMO2017: Thai Mortality Ordinary Table 2017) |

ณ วันที่ 31 ธันวาคม 2568 กลุ่มบริษัทมีระยะเวลาถัวเฉลี่ยถ่วงน้ำหนักในการจ่ายชำระผลประโยชน์ระยะยาวของพนักงานประมาณ 4 ถึง 17 ปี *(2567: 6 ถึง 19 ปี)*

***การวิเคราะห์ความอ่อนไหว***

การเปลี่ยนแปลงในแต่ละข้อสมมติที่เกี่ยวข้องในการประมาณการตามหลักคณิตศาสตร์ประกันภัยที่อาจเป็นไปได้อย่างสมเหตุสมผล ณ วันสิ้นรอบระยะเวลารายงาน โดยถือว่าข้อสมมติอื่นๆ คงที่ จะมีผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้เป็นจำนวนเงินดังต่อไปนี้

**ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม**

|  |  |  |
| --- | --- | --- |
|  | เพิ่มขึ้น (ลดลง) | |
|  | 2568 | 2567 |
|  | *(พันบาท)* | |
| อัตราคิดลด |  |  |
| เพิ่มขึ้นร้อยละ 0.5 | (41,661) | (38,271) |
| ลดลงร้อยละ 0.5 | 44,447 | 40,835 |
| อัตราการเพิ่มขึ้นของเงินเดือน |  |  |
| เพิ่มขึ้นร้อยละ 1.0 | 89,163 | 82,684 |
| ลดลงร้อยละ 1.0 | (80,119) | (74,116) |
| อัตราการหมุนเวียนพนักงาน |  |  |
| เพิ่มขึ้นร้อยละ 10.0 | (32,716) | (30,555) |
| ลดลงร้อยละ 10.0 | 34,234 | 31,970 |

แม้ว่าการวิเคราะห์นี้ไม่ได้คำนึงการกระจายตัวแบบเต็มรูปแบบของกระแสเงินสดที่คาดหวังภายใต้โครงการดังกล่าวแต่ได้แสดงประมาณการความอ่อนไหวของข้อสมมติต่างๆ

1. **ส่วนเกินมูลค่าหุ้น**

ส่วนเกินมูลค่าหุ้น หมายถึง ส่วนต่างของจำนวนเงินหรือมูลค่าของสิ่งตอบแทนที่บริษัทได้รับจากการออกจำหน่ายหุ้นในส่วนที่สูงกว่ามูลค่าหุ้นที่ตราไว้ตามที่จดทะเบียนของหุ้น ส่วนเกินมูลค่าหุ้นนี้จะนำไปจ่ายเป็นเงินปันผลไม่ได้

1. **สำรองตามกฎหมาย**

ตามบทบัญญัติแห่งพระราชบัญญัติบริษัทมหาชน จำกัด พ.ศ. 2535 มาตรา 116 บริษัทจะต้องจัดสรรทุนสำรอง (“สำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน เงินสำรองนี้จะนำไปจ่ายเป็นเงินปันผลไม่ได้

1. **ข้อมูลตามส่วนงานธุรกิจ**

กลุ่มบริษัทนำเสนอข้อมูลตามส่วนงานธุรกิจ โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

***ส่วนงานธุรกิจ***

กลุ่มบริษัทเสนอส่วนงานธุรกิจที่สำคัญ ดังนี้

|  |  |  |
| --- | --- | --- |
| *ธุรกิจตกแต่งพื้นผิว* |  | ธุรกิจตกแต่งพื้นผิว ประกอบด้วย การผลิตและจัดจำหน่ายกระเบื้องปูพื้น กระเบื้องบุผนัง และวัสดุปิดผิวอื่นๆ ทั้งในประเทศไทยและต่างประเทศ  มีการจ้างผลิตหรือสั่งซื้อสินค้ากระเบื้องเซรามิกจากผู้ผลิตภายนอกมาจำหน่าย และมีธุรกิจอื่นๆ ที่เกี่ยวเนื่องกับธุรกิจกระเบื้องเซรามิกและวัสดุปิดผิว เช่น ผลิตภัณฑ์กาวซีเมนต์ กาวยาแนว |
| *ธุรกิจสุขภัณฑ์* |  | ธุรกิจสุขภัณฑ์ ประกอบด้วย การผลิตและจัดจำหน่ายสุขภัณฑ์ ก๊อกน้ำ และอุปกรณ์ห้องน้ำในประเทศไทยและส่งออกสุขภัณฑ์ไปยังต่างประเทศ  มีการรับจ้างผลิตเพื่อนำไปจำหน่ายในต่างประเทศ มีการจ้างผลิตหรือสั่งซื้อสินค้าสุขภัณฑ์จากผู้ผลิตภายนอกมาจำหน่าย |
| *ส่วนงานอื่น* |  | ประกอบด้วย (1) ธุรกิจนิคมอุตสาหกรรม จังหวัดสระบุรี และ (2) กิจการลงทุน *(2567 : ประกอบด้วย (1) ธุรกิจนิคมอุตสาหกรรม จังหวัดสระบุรี  (2) ธุรกิจติดตั้งอุปกรณ์พลังงานแสงอาทิตย์ และ (3) กิจการลงทุน)* |

ข้อมูลตามส่วนงานธุรกิจใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานโดยใช้กำไรขั้นต้นของส่วนงาน ซึ่งนำเสนอในรายงานการจัดการภายในและสอบทานโดยผู้มีอำนาจตัดสินใจสูงสุดด้านการดำเนินงานของบริษัท ผู้บริหารเชื่อว่าการใช้กำไรขั้นต้นในการวัดผลการดำเนินงานนั้นเป็นข้อมูลที่เหมาะสมในการประเมินผลการดำเนินงานของส่วนงานและสอดคล้องกับกิจการอื่นที่ดำเนินธุรกิจในอุตสาหกรรมเดียวกัน

ข้อมูลตามส่วนงานธุรกิจสำหรับปีสิ้นสุดวันที่ 31 ธันวาคม มีดังนี้





***ส่วนงานภูมิศาสตร์***

กลุ่มบริษัทนำเสนอข้อมูลเกี่ยวกับการจำแนกส่วนงานภูมิศาสตร์สำหรับรายการรายได้จากการขายและสินทรัพย์ไม่หมุนเวียนที่มีมูลค่าเป็นสาระสำคัญ โดยรายได้จากการขายตามส่วนงานแยกตามที่ตั้งทางภูมิศาสตร์ของลูกค้า และสินทรัพย์ไม่หมุนเวียนตามส่วนงานแยกตามสถานที่ตั้งทางภูมิศาสตร์ของสินทรัพย์

***ข้อมูลเกี่ยวกับส่วนงานภูมิศาสตร์***

|  |  |  |  |  |  |  |  |
| --- | --- | --- | --- | --- | --- | --- | --- |
|  | รายได้จากการขาย | | |  | สินทรัพย์ไม่หมุนเวียน | | |
|  | 2568 |  | 2567 |  | 2568 |  | 2567 |
|  | *(พันบาท)* | | | | | | |
| ประเทศไทย | 15,041,545 |  | 16,628,622 |  | 9,784,054 |  | 10,561,672 |
| ประเทศเวียดนาม | 4,455,804 |  | 5,426,251 |  | 5,272,509 |  | 5,383,079 |
| ประเทศอื่นๆ | 3,178,237 |  | 3,508,442 |  | 2,048,438 |  | 2,496,321 |
| **รวม** | **22,675,586** |  | **25,563,315** |  | **17,105,001** |  | **18,441,072** |

***ลูกค้ารายใหญ่***

กลุ่มบริษัทไม่มีรายได้จากลูกค้ารายหนึ่งรายใดที่มีมูลค่าตั้งแต่ร้อยละ 10 ของรายได้จากการขายของกลุ่มบริษัท

1. **รายได้อื่น**

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| ดอกเบี้ยรับจากสถาบันการเงิน | 296,837 |  | 340,994 |
| กำไรจากการขายสินทรัพย์และขายเศษวัตถุดิบ | 57,493 |  | 77,473 |
| รายได้ค่าบริการ | 27,855 |  | 25,438 |
| กำไรจากอัตราแลกเปลี่ยน | 17,723 |  | 53,232 |
| รายได้ค่าธรรมเนียมการจัดการ | 12,307 |  | 12,095 |
| อื่นๆ | 42,101 |  | 68,358 |
| **รวม** | **454,316** |  | **577,590** |

1. **ต้นทุนในการจัดจำหน่าย**

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| เงินเดือน สวัสดิการ และค่าใช้จ่ายพนักงาน | 1,045,904 |  | 1,059,518 |
| ค่าใช้จ่ายในการขนส่ง | 936,971 |  | 987,702 |
| ค่าใช้จ่ายในการส่งเสริมการขายและโฆษณา | 604,943 |  | 740,950 |
| ค่าเสื่อมราคาและค่าตัดจำหน่าย | 239,688 |  | 236,775 |
| ค่าบรรจุหีบห่อ | 94,907 |  | 109,538 |
| อื่นๆ | 312,588 |  | 327,531 |
| **รวม** | **3,235,001** |  | **3,462,014** |

1. **ค่าใช้จ่ายในการบริหาร**

|  |  |  |  |  |
| --- | --- | --- | --- | --- |
|  | | 2568 |  | 2567 |
|  | | *(พันบาท)* | | |
| เงินเดือน สวัสดิการ และค่าใช้จ่ายพนักงาน | | 1,122,192 |  | 1,173,507 |
| ค่าใช้จ่ายเทคโนโลยีสารสนเทศและค่าจ้างแรงงานภายนอก | 199,192 |  | 229,177 |
| ค่าธรรมเนียมวิชาชีพและค่าธรรมเนียมอื่น | 129,561 |  | 216,818 |
| ค่าเสื่อมราคาและค่าตัดจำหน่าย | 90,102 |  | 92,754 |
| อื่นๆ | 259,542 |  | 370,209 |
| **รวม** | **1,800,589** |  | **2,082,465** |

1. **ค่าใช้จ่ายผลประโยชน์ของพนักงาน**

|  |  |  |  |
| --- | --- | --- | --- |
|  | 2568 |  | 2567 |
|  | *(พันบาท)* | | |
| เงินเดือนและค่าแรง | 3,341,906 |  | 3,714,871 |
| สวัสดิการ และอื่นๆ | 686,928 |  | 739,093 |
| ต้นทุนบำเหน็จ - โครงการสมทบเงินที่กำหนดไว้ | 141,510 |  | 159,831 |
| ต้นทุนบำเหน็จ - โครงการผลประโยชน์ที่กำหนดไว้ | 33,725 |  | 94,323 |
| ค่าใช้จ่ายสำหรับแผนการออกจากงานด้วยความเห็นชอบร่วมกัน | 189,790 |  | 117,162 |
| **รวม** | **4,393,859** |  | **4,825,280** |

กลุ่มบริษัทได้จัดให้มีเงินทุนสำรองเลี้ยงชีพเพื่อจ่ายให้พนักงานเมื่อออกจากงาน โดยกลุ่มบริษัทจ่ายในอัตราร้อยละ 5 ถึง 10 ของเงินเดือนพนักงาน ทั้งนี้ขึ้นอยู่กับอายุงานของพนักงาน

1. **ภาษีเงินได้**

|  | *หมายเหตุ* | 2568 |  | 2567 |
| --- | --- | --- | --- | --- |
|  |  | *(พันบาท)* | | |
| ***ภาษีเงินได้ที่รับรู้ในกำไรหรือขาดทุน*** |  |  |  |  |
| **ภาษีเงินได้ของงวดปัจจุบัน** |  |  |  |  |
| สำหรับงวดปัจจุบัน |  | 355,138 |  | 312,541 |
| ภาษีงวดก่อนๆ ที่บันทึกต่ำไป (สูงไป) |  | (1,394) |  | 6,859 |
|  |  | **353,744** |  | **319,400** |
|  |  |  |  |  |
| **ภาษีเงินได้รอการตัดบัญชี** |  |  |  |  |
| การเปลี่ยนแปลงของผลแตกต่างชั่วคราว | *13* | (21,471) |  | (69,995) |
| **รวม** |  | **332,273** |  | **249,405** |
|  |  |  |  |  |
| ***ภาษีเงินได้ที่รับรู้ในกำไรขาดทุนเบ็ดเสร็จอื่น*** |  |  |  |  |
| การวัดมูลค่าใหม่ของผลประโยชน์พนักงานที่กำหนดไว้ |  | (17,474) |  | (30,882) |
| **รวม** |  | **(17,474)** |  | **(30,882)** |

***การกระทบยอดเพื่อหาอัตราภาษีที่แท้จริง***

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2568 | | |  | 2567 | | |
|  | อัตราภาษี  *(ร้อยละ)* |  | *(พันบาท)* |  | อัตราภาษี  *(ร้อยละ)* |  | *(พันบาท)* |
| กำไรก่อนค่าใช้จ่ายภาษีเงินได้ |  |  | 1,260,451 |  |  |  | 1,067,783 |
| ส่วนแบ่งกำไรจากเงินลงทุนในบริษัทร่วม |  |  | (4,058) |  |  |  | (3,632) |
|  |  |  | 1,256,393 |  |  |  | 1,064,151 |
| จำนวนภาษีตามอัตราภาษีเงินได้ | 20 |  | 251,278 |  | 20 |  | 212,830 |
| ผลกระทบจากความแตกต่างของอัตราภาษี |  |  |  |  |  |  |  |
| สำหรับกิจการในต่างประเทศ |  |  | (6,818) |  |  |  | 48 |
| รายได้ที่ไม่ต้องเสียภาษี |  |  | (491) |  |  |  | - |
| สิทธิประโยชน์ทางภาษี |  |  | (2,770) |  |  |  | (2,772) |
| ค่าใช้จ่ายที่มีสิทธิหักได้เพิ่ม |  |  | (1,126) |  |  |  | (39,257) |
| ค่าใช้จ่ายที่ถือเป็นรายจ่ายทางภาษีไม่ได้  และอื่นๆ |  |  | 134,115 |  |  |  | 33,047 |
| ผลขาดทุนทางภาษี   (การใช้ผลขาดทุนทางภาษียกมา) |  |  | (19,050) |  |  |  | 108,645 |
| **ภาษีเงินได้ของงวดปัจจุบัน** |  |  | **355,138** |  |  |  | **312,541** |
| ภาษีงวดก่อนๆ ที่บันทึกต่ำไป (สูงไป) |  |  | (1,394) |  |  |  | 6,859 |
| การเปลี่ยนแปลงของผลแตกต่างชั่วคราว |  |  | (21,471) |  |  |  | (69,995) |
| **ค่าใช้จ่ายภาษีเงินได้** | **26** |  | **332,273** |  | **23** |  | **249,405** |

กลุ่มบริษัทดำเนินธุรกิจในหลายเขตเศรษฐกิจ (Jurisdictions) ที่ได้มีการประกาศใช้กฎหมายการจัดเก็บภาษีส่วนเพิ่ม (Top-up tax) ตามการปฏิรูปภาษีระหว่างประเทศกฎโมเดลเสาหลักที่สอง (Pillar Two Model Rules) เพื่อจัดเก็บภาษีขั้นต่ำ (Global minimum tax) ในอัตราภาษีที่แท้จริง (Effective tax rate) เป็นรายเขตเศรษฐกิจ ไม่น้อยกว่าร้อยละ 15 ซึ่งมีผลต่องบการเงินรวมของกลุ่มบริษัทสำหรับรอบระยะเวลาบัญชีประจำปีที่เริ่มตั้งแต่วันที่ 1 มกราคม 2567 เป็นต้นไปและกลุ่มบริษัทดำเนินธุรกิจในอีกหลายเขตเศรษกิจที่กฎหมายดังกล่าวจะมีผลต่องบการเงินรวมของกลุ่มบริษัทสำหรับรอบระยะเวลาบัญชีประจำปีที่เริ่มตั้งแต่วันที่ 1 มกราคม 2568 เป็นต้นไป

1. **เงินปันผล**

เงินปันผลที่บริษัทจ่ายให้ผู้ถือหุ้น มีดังนี้

|  |  |  |  |  |  |
| --- | --- | --- | --- | --- | --- |
|  | วันที่อนุมัติ | กำหนดจ่าย  เงินปันผล | อัตราเงินปันผล  ต่อหุ้น |  | จำนวนเงิน |
|  |  |  | *(บาท)* |  | *(ล้านบาท)* |
| ***2568*** |  |  |  |  |  |
| เงินปันผลประจำปี 2567 | 24 มีนาคม 2568 | 23 เมษายน 2568 | 0.10 |  | 165 |
| เงินปันผลระหว่างกาลปี 2568 ครั้งที่ 1 | 29 กรกฎาคม 2568 | 27 สิงหาคม 2568 | 0.15 |  | 248 |
| **รวม** |  |  | **0.25** |  | **413** |
|  |  |  |  |  |  |
| ***2567*** |  |  |  |  |  |
| เงินปันผลประจำปี 2566 | 25 มีนาคม 2567 | 22 เมษายน 2567 | 0.15 |  | 248 |
| เงินปันผลระหว่างกาลปี 2567 ครั้งที่ 1 | 23 กรกฎาคม 2567 | 22 สิงหาคม 2567 | 0.10 |  | 165 |
| **รวม** |  |  | **0.25** |  | **413** |

1. **เครื่องมือทางการเงิน**
2. ***มูลค่าตามบัญชีและมูลค่ายุติธรรม***

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล





**เครื่องมือทางการเงินที่วัดมูลค่าด้วยมูลค่ายุติธรรม**

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่าดังต่อไปนี้

* เงินลงทุนในตราสารหนี้ที่เป็นหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม
* สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคา อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น และสัญญาแลกเปลี่ยนอัตราดอกเบี้ย และสัญญาแลกเปลี่ยนเงินต้นและอัตราดอกเบี้ย คำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์ทางการเงิน โดยใช้เทคนิคการประเมินมูลค่า ดังต่อไปนี้

* เงินลงทุนในตราสารทุนที่ไม่ได้อยู่ในความต้องการของตลาดใช้เทคนิคการประเมินมูลค่า โดยอ้างอิงมูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่อาจเกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

1. ***นโยบายการจัดการความเสี่ยงทางด้านการเงิน***

***กรอบการบริหารจัดการความเสี่ยง***

ฝ่ายบริหารของกลุ่มบริษัทมีหน้าที่กำหนดนโยบายและแนวทางการบริหารความเสี่ยงด้านการเงินและอัตราแลกเปลี่ยนที่เกี่ยวข้องกับการใช้จ่ายในการลงทุน เงินลงทุน เงินกู้ เงินฝาก และธุรกรรมการค้าระหว่างประเทศ รวมถึงการกำหนดนโยบายและกำกับดูแลการบริหารตราสารอนุพันธ์ทางการเงิน และการบริหารเงินสดเพื่อให้การดำเนินงานด้านการเงินของกลุ่มบริษัทเป็นไปอย่างมีประสิทธิภาพ ภายใต้ความเสี่ยงที่ยอมรับได้และเป็นไปในแนวทางเดียวกันในกลุ่มบริษัท และจะทบทวนปรับปรุงนโยบายให้เหมาะสมกับสถานการณ์ที่เปลี่ยนแปลงไป โดยฝ่ายบริหารของกลุ่มบริษัทจะติดตามสถานะทางการเงินและจัดทำรายงานต่อคณะจัดการของกลุ่มบริษัทอย่างสม่ำเสมอ

1. ***ความเสี่ยงด้านเครดิต***

ความเสี่ยงด้านเครดิตเป็นความเสี่ยงจากการสูญเสียทางการเงินของกลุ่มบริษัท หากลูกค้าหรือคู่สัญญาทางการเงินไม่สามารถปฏิบัติตามภาระผูกพันตามสัญญา

1. เงินสดและรายการเทียบเท่าเงินสด และอนุพันธ์

ความเสี่ยงด้านเครดิตของกลุ่มบริษัทที่เกิดจากเงินสดและรายการเทียบเท่าเงินสดและอนุพันธ์มีจำกัดเนื่องจากคู่สัญญาเป็นธนาคารและสถาบันการเงิน ซึ่งกลุ่มบริษัทพิจารณาว่ามีความเสี่ยงด้านเครดิตต่ำ

1. เงินลงทุนในตราสารหนี้

ความเสี่ยงด้านเครดิตของกลุ่มบริษัทถูกจำกัดเนื่องจากกลุ่มบริษัทมีการลงทุนในตราสารหนี้ที่มีสภาพคล่องและอันดับความน่าเชื่อถือสูง

1. ลูกหนี้การค้า

ความเสี่ยงด้านเครดิตของกลุ่มบริษัทได้รับอิทธิพลมาจากลักษณะเฉพาะตัวของลูกค้าแต่ละราย อย่างไรก็ตาม ผู้บริหารได้พิจารณาถึงปัจจัยต่างๆ ซึ่งอาจส่งผลต่อความเสี่ยงด้านเครดิตของลูกค้าแต่ละราย รวมถึงความเสี่ยงที่เกี่ยวข้องกับอุตสาหกรรมและประเทศที่ลูกค้าดำเนินธุรกิจอยู่

กลุ่มบริษัทกำหนดนโยบายด้านเครดิตเพื่อวิเคราะห์ความน่าเชื่อถือของลูกค้ารายใหม่แต่ละรายก่อนที่กลุ่มบริษัทจะกำหนดวงเงินสินเชื่อ ระยะเวลา และเงื่อนไขทางการค้า โดยยอดขายที่เกินกว่าวงเงินดังกล่าวจะต้องได้รับการอนุมัติจากผู้มีอำนาจ

กลุ่มบริษัทจำกัดความเสี่ยงด้านเครดิตของลูกหนี้การค้าด้วยการกำหนดระยะเวลาสูงสุดในการจ่ายชำระและมีการติดตามยอดคงค้างของลูกหนี้การค้าอย่างสม่ำเสมอ กลุ่มบริษัทพิจารณาการด้อยค่าทุกวันสิ้นรอบระยะเวลารายงาน อัตราการตั้งสำรองของผลขาดทุนด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระ และสะท้อนผลแตกต่างระหว่างสภาวะเศรษฐกิจในอดีตที่ผ่านมา สภาวะเศรษฐกิจในปัจจุบันและมุมมองของกลุ่มบริษัทที่มีต่อสภาวะเศรษฐกิจตลอดอายุที่คาดการณ์ไว้ของลูกหนี้

ข้อมูลเกี่ยวกับลูกหนี้การค้าเปิดเผยในหมายเหตุข้อ 6

1. ***ความเสี่ยงด้านสภาพคล่อง***

กลุ่มบริษัทกำกับดูแลความเสี่ยงด้านสภาพคล่องและรักษาระดับของเงินสดและรายการเทียบเท่าเงินสดที่ผู้บริหารพิจารณาว่าเพียงพอ เพื่อใช้ในการดำเนินงานของกลุ่มบริษัท และลดผลกระทบจากความผันผวนในกระแสเงินสด

ตารางต่อไปนี้แสดงระยะเวลาการครบกำหนดคงเหลือตามสัญญาของหนี้สินทางการเงินที่มีภาระดอกเบี้ย ณ วันสิ้นรอบระยะเวลารายงาน โดยแสดงจำนวนขั้นต้นซึ่งไม่ได้คิดลด

|  | กระแสเงินสดตามสัญญา | | | | | | | | |
| --- | --- | --- | --- | --- | --- | --- | --- | --- | --- |
| ***ณ วันที่ 31 ธันวาคม*** | มูลค่า ตามบัญชี |  | ภายใน 1 ปี  หรือน้อยกว่า |  | มากกว่า 1 ปี  แต่ไม่เกิน 5 ปี |  | มากกว่า 5 ปี |  | รวม |
|  | *(พันบาท)* | | | | | | | | |
| ***2568*** |  |  |  |  |  |  |  |  |  |
| เงินเบิกเกินบัญชี และ  เงินกู้ยืมระยะสั้นจาก  สถาบันการเงิน | 5,162,304 |  | 5,162,304 |  | - |  | - |  | 5,162,304 |
| เงินกู้ยืมระยะสั้น | 3,700,000 |  | 3,700,000 |  | - |  | - |  | 3,700,000 |
| เงินกู้ยืมระยะยาวจาก สถาบันการเงิน | 2,997,173 |  | - |  | 3,000,000 |  | - |  | 3,000,000 |
| หนี้สินตามสัญญาเช่า | 613,216 |  | 233,248 |  | 338,200 |  | 267,540 |  | 838,988 |
|  | **12,472,693** |  | **9,095,552** |  | **3,338,200** |  | **267,540** |  | **12,701,292** |
|  |  |  |  |  |  |  |  |  |  |
| ***2567*** |  |  |  |  |  |  |  |  |  |
| เงินเบิกเกินบัญชี และ  เงินกู้ยืมระยะสั้นจาก  สถาบันการเงิน | 6,386,984 |  | 6,386,984 |  | - |  | - |  | 6,386,984 |
| เงินกู้ยืมระยะสั้น | 6,703,071 |  | 6,703,071 |  | - |  | - |  | 6,703,071 |
| หนี้สินตามสัญญาเช่า | 779,661 |  | 236,853 |  | 492,129 |  | 311,091 |  | 1,040,073 |
|  | **13,869,716** |  | **13,326,908** |  | **492,129** |  | **311,091** |  | **14,130,128** |

1. ***ความเสี่ยงด้านตลาด***

กลุ่มบริษัทมีความเสี่ยงที่มูลค่ายุติธรรมหรือกระแสเงินสดในอนาคตของเครื่องมือทางการเงินจะมีความผันผวนอันเนื่องมาจากการเปลี่ยนแปลงของราคาตลาด ความเสี่ยงด้านตลาดมีดังนี้

1. ความเสี่ยงด้านอัตราแลกเปลี่ยน

ความเสี่ยงจากอัตราแลกเปลี่ยนเงินตราต่างประเทศเกิดจากความผันผวนของอัตราแลกเปลี่ยน

กลุ่มบริษัทมีความเสี่ยงจากความผันผวนของอัตราแลกเปลี่ยนเงินตราต่างประเทศซึ่งเกิดจากการซื้อ การขาย การจ่ายชำระค่าเครื่องจักรและอุปกรณ์ และรายการรับจ่ายอื่นๆ ที่เป็นสกุลเงินตราต่างประเทศ กลุ่มบริษัทบริหารจัดการความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้า (Forward Exchange Contract) เพื่อป้องกันความเสี่ยงในสินทรัพย์และหนี้สินทางการเงินที่เป็นสกุลเงินตราต่างประเทศ สัญญาซื้อขายเงินตราต่างประเทศล่วงหน้าที่ทำสัญญา ณ วันที่รายงานเกี่ยวข้องกับการซื้อและขายในสกุลเงินตราต่างประเทศที่คาดการณ์ว่าจะเกิดขึ้นในภายหลัง

ณ วันที่ 31 ธันวาคม กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศที่สำคัญจากการมีสินทรัพย์และหนี้สินที่เป็นเงินตราต่างประเทศดังนี้

|  | งบการเงินรวม | | | | |
| --- | --- | --- | --- | --- | --- |
|  | ดอลลาร์  สหรัฐ |  | อื่นๆ |  | รวม |
|  | *(พันบาท)* | | | | |
| ***2568*** |  |  |  |  |  |
| ลูกหนี้การค้าและลูกหนี้อื่น | 259,948 |  | 15,770 |  | 275,718 |
| เจ้าหนี้การค้าและเจ้าหนี้อื่น | (278,721) |  | (122,580) |  | (401,301) |
| **ยอดบัญชีในงบฐานะการเงินที่มีความเสี่ยง** | **(18,773)** |  | **(106,810)** |  | **(125,583)** |
| สัญญาซื้อเงินตราต่างประเทศ | (55,481) |  | (5,092) |  | (60,573) |
| สัญญาขายเงินตราต่างประเทศ | 372,926 |  | 198,627 |  | 571,553 |
| **ยอดความเสี่ยงคงเหลือสุทธิ** | **298,672** |  | **86,725** |  | **385,397** |
|  | งบการเงินรวม | | | | |
|  | ดอลลาร์  สหรัฐ |  | อื่นๆ |  | รวม |
|  | *(พันบาท)* | | | | |
| ***2567*** |  |  |  |  |  |
| ลูกหนี้การค้าและลูกหนี้อื่น | 308,235 |  | 6,418 |  | 314,653 |
| เจ้าหนี้การค้าและเจ้าหนี้อื่น | (356,707) |  | (149,626) |  | (506,333) |
| **ยอดบัญชีในงบฐานะการเงินที่มีความเสี่ยง** | **(48,472)** |  | **(143,208)** |  | **(191,680)** |
| สัญญาซื้อเงินตราต่างประเทศ | (141,247) |  | (6,093) |  | (147,340) |
| สัญญาขายเงินตราต่างประเทศ | 313,715 |  | 107,215 |  | 420,930 |
| **ยอดความเสี่ยงคงเหลือสุทธิ** | **123,996** |  | **(42,086)** |  | **81,910** |

*การวิเคราะห์ความอ่อนไหว*

การแข็งค่าและการอ่อนค่าที่เป็นไปได้อย่างสมเหตุสมผลของสกุลเงินที่ใช้ในการดำเนินงานที่มีต่อสกุลเงินตราต่างประเทศ ณ วันที่ 31 ธันวาคม ส่งผลกระทบต่อการวัดมูลค่าของเครื่องมือทางการเงินในสกุลเงินตราต่างประเทศ และส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง โดยการวิเคราะห์ตั้งอยู่บนข้อสมมติที่ว่าตัวแปรอื่นโดยเฉพาะอัตราดอกเบี้ยเป็นอัตราคงที่

|  | อัตราการ |  | | |
| --- | --- | --- | --- | --- |
| ***ผลกระทบต่อกำไรหรือขาดทุน*** | เปลี่ยนแปลง | การแข็งค่า |  | การอ่อนค่า |
|  | *(ร้อยละ)* | *(พันบาท)* | | |
| ***2568*** |  |  | | |
| ดอลลาร์สหรัฐ | 1 | (2,987) |  | 2,987 |
| อื่นๆ | 1 | 194 |  | (194) |
|  |  |  |  |  |
| ***2567*** |  |  |  |  |
| ดอลลาร์สหรัฐ | 1 | (1,358) |  | 1,358 |
| อื่นๆ | 1 | (429) |  | 429 |

1. ความเสี่ยงด้านอัตราดอกเบี้ย

ความเสี่ยงด้านอัตราดอกเบี้ยเป็นความเสี่ยงที่เกิดจากการเปลี่ยนแปลงในอนาคตของอัตราดอกเบี้ยตลาดซึ่งส่งผลกระทบต่อผลการดำเนินงานและความแน่นอนของกระแสเงินสดของกลุ่มบริษัท เนื่องจากเงินกู้ยืม

|  |  |  |  |
| --- | --- | --- | --- |
| ***ความเสี่ยงด้านอัตราดอกเบี้ย ณ วันที่ 31 ธันวาคม*** | 2568 |  | 2567 |
|  | *(พันบาท)* | | |
| ***เครื่องมือทางการเงินที่มีอัตราดอกเบี้ยผันแปร*** |  |  |  |
| หนี้สินทางการเงิน | 11,197,173 |  | 10,203,071 |
| **ยอดความเสี่ยงคงเหลือสุทธิ** | **11,197,173** |  | **10,203,071** |

*การวิเคราะห์ความอ่อนไหวในกระแสเงินสดของเครื่องมือทางการเงินที่มีอัตราดอกเบี้ยผันแปร*

การเปลี่ยนแปลงของอัตราดอกเบี้ยที่ร้อยละ 1 ซึ่งเป็นไปได้อย่างสมเหตุสมผล ณ วันที่   
31 ธันวาคม ส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง โดยตั้งอยู่บนข้อสมมติที่ว่าตัวแปรอื่นมีค่าคงที่

| ***ผลกระทบต่อกำไรหรือขาดทุน*** | อัตราดอกเบี้ย  เพิ่มขึ้นร้อยละ 1 |  | อัตราดอกเบี้ย  ลดลงร้อยละ 1 |
| --- | --- | --- | --- |
|  | *(พันบาท)* | | |
| ***2568*** |  | | |
| เครื่องมือทางการเงินที่มีอัตราดอกเบี้ยผันแปร | (111,972) |  | 111,972 |
|  |  |  |  |
| ***2567*** |  |  |  |
| เครื่องมือทางการเงินที่มีอัตราดอกเบี้ยผันแปร | (102,031) |  | 102,031 |

1. **ภาระผูกพันและหนี้สินที่อาจเกิดขึ้น**

ณ วันที่ 31 ธันวาคม กลุ่มบริษัทมี

|  | 2568 |  | 2567 |
| --- | --- | --- | --- |
|  | *(พันบาท)* | | |
| 1. หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 117,826 |  | 99,934 |
| 1. เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 333 |  | 17,314 |
| 1. ภาระผูกพัน |  |  |  |
| - ตามสัญญาเช่าและบริการ | 19,659 |  | 21,089 |
| - ตามสัญญาก่อสร้าง ติดตั้งเครื่องจักร และอื่นๆ | 13,503 |  | 106,543 |
| - ตามสัญญาซื้อวัตถุดิบ | 40,928 |  | 12,696 |

1. **การบริหารจัดการส่วนทุน**

ผู้บริหารของกลุ่มบริษัทมีนโยบายการบริหารจัดการส่วนทุนซึ่งมีวัตถุประสงค์เพื่อดำรงฐานเงินทุนให้แข็งแกร่ง โดยการวางแผนการกำหนดกลยุทธ์ในการดำเนินงานเพื่อให้ธุรกิจมีผลประกอบการและการบริหารกระแสเงินสดที่ดีอย่างต่อเนื่อง นอกจากนี้ กลุ่มบริษัทยังคำนึงถึงการมีฐานะการเงินที่ดี โดยพิจารณาลงทุนในโครงการที่มีอัตราผลตอบแทนอยู่ในเกณฑ์ดี รักษาระดับเงินทุนหมุนเวียนที่เหมาะสม รวมทั้ง สร้างความแข็งแกร่ง ความมั่นคงของการดำรงเงินสด และมีโครงสร้างเงินทุนที่เหมาะสม ทั้งนี้ เพื่อดำรงไว้ซึ่งความสามารถในการดำเนินธุรกิจอย่างต่อเนื่องในอนาคต และรักษาความเชื่อมั่นต่อผู้ถือหุ้น นักลงทุน เจ้าหนี้ และผู้มีส่วนได้เสียอื่นๆ

1. **เรื่องอื่นๆ**
2. เมื่อช่วงปลายปี 2565 PT Keramika Indonesia Assosiasi Tbk. (“KIA”) ซึ่งเป็นบริษัทย่อยที่จดทะเบียน ในตลาดหลักทรัพย์ประเทศอินโดนีเซีย ได้รับแจ้งจากหน่วยงานรัฐของอินโดนีเซียว่า KIA และบริษัทย่อย ของ KIA ที่ชื่อว่า PT KIA Serpih Mas (“KSM”) มีภาระความรับผิดต่อหน่วยงานรัฐของอินโดนีเซียรวมกัน ประมาณ 3,000 ล้านบาท โดยอ้างถึงหนี้และภาระผูกพันของผู้ถือหุ้นรายย่อยที่เป็นผู้ก่อตั้งของ KIA ซึ่งไม่มีความเกี่ยวข้องใดๆ กับบริษัทและ SCC โดยผู้ก่อตั้ง KIA ดังกล่าวเคยได้รับเงินช่วยเหลือจากรัฐบาลอินโดนีเซียสำหรับกิจการธนาคารของผู้ก่อตั้งในปี 2541 โดยหน่วยงานรัฐของประเทศอินโดนีเซียอ้างว่าผู้ก่อตั้ง KIA ได้นำหุ้นของ KIA และบริษัทย่อย วางเป็นหลักประกันการชำระหนี้แก่รัฐบาลอินโดนีเซีย โดยหน่วยงานรัฐอินโดนีเซียได้เข้าควบคุมกิจการธนาคารของผู้ก่อตั้ง KIA และได้มีคำสั่งปิดกิจการธนาคารดังกล่าวในเวลาต่อมา

จากเหตุการณ์ดังกล่าวทำให้หน่วยงานรัฐของประเทศอินโดนีเซียได้ระงับการเข้าสู่ระบบจดแจ้งทางทะเบียนของ KIA, KSM และ PT KIA Keramik Mas (“KKM”) กับ Ministry of Law (“MOL” เดิมชื่อ Ministry of Law and Human Rights) ไว้ชั่วคราว ซึ่งเป็นระบบทะเบียนเพื่อใช้ในการยื่นเปลี่ยนแปลงหรือเพิ่มเติม ข้อบังคับ และข้อมูลทางทะเบียนอื่นๆ ของบริษัทในอินโดนีเซีย ณ ปัจจุบันยังมีความไม่แน่นอนว่า KIA และ KSM จะต้องรับผิดชอบในภาระหนี้ที่เกิดขึ้นต่อหน่วยงานรัฐของอินโดนีเซียหรือไม่ และจะมีผลกระทบเป็นจำนวนเท่าใด เนื่องจากไม่มีการแสดงเอกสารประกอบคำกล่าวอ้างในข้อเรียกร้องใด ๆ   
จากหน่วยงานรัฐ และจากเอกสารหลักฐานที่มียังไม่สามารถบ่งชี้ได้ว่า KIA และ KSM มีความรับผิดเป็นหนี้   
ต่อหน่วยงานรัฐของอินโดนีเซีย

ทั้งนี้ ในอดีต KIA เคยทำสัญญากู้เงินกับธนาคารหลายแห่ง โดยหนึ่งในธนาคารผู้ให้กู้ คือธนาคารที่ผู้ก่อตั้ง KIA เป็นเจ้าของ (มีเงินกู้ยืมกับธนาคารรายดังกล่าวประมาณ 740 ล้านบาท) เมื่อหน่วยงานรัฐอินโดนีเซียได้เข้าควบคุมและสั่งปิดกิจการธนาคารของผู้ก่อตั้ง KIA แล้ว หน่วยงานรัฐได้โอนหนี้เงินกู้ยืมระหว่าง KIA กับธนาคารดังกล่าวไปให้บุคคลภายนอก และหนี้ดังกล่าวได้ถูกโอนต่อไปให้กับบุคคลภายนอกอีกหลายทอด จนกระทั่งในปี 2551 KIA ได้มีการแปลงหนี้เป็นทุนโดยเป็นการออกหุ้นใหม่ (ประเภท Series B) ไม่ใช่หุ้นเดิม (ประเภท Series A) ที่ผู้ก่อตั้ง KIA ถืออยู่และไม่ได้เป็นหุ้นที่ถูกอ้างว่าเป็นหลักประกันการชำระหนี้แก่รัฐบาลอินโดนีเซีย และในปี 2554 บริษัทได้เข้าซื้อหุ้น KIA (ประเภท Series B) ที่เกิดจากการแปลงหนี้เป็นทุนดังกล่าวผ่านตลาดหลักทรัพย์อินโดนีเซีย โดยก่อนการเข้าซื้อหุ้นดังกล่าว บริษัทได้มีการว่าจ้างที่ปรึกษากฎหมายท้องถิ่นชั้นนำในการตรวจสอบสถานะกิจการ ซึ่งไม่พบว่า KIA มีภาระหนี้ต่อหน่วยงานรัฐอินโดนีเซีย และไม่พบว่าหุ้นของ KIA มีภาระติดพัน หรือถูกจำนำต่อหน่วยงานรัฐอินโดนีเซียแต่อย่างใด

เพื่อเป็นการปกป้องสิทธิของ KIA และ KKM รวมถึงผู้ถือหุ้นของทั้งสองบริษัท ช่วงปลายปี 2566   
KIA และ KKM ได้ยื่นฟ้องหน่วยงานรัฐของประเทศอินโดนีเซีย เพื่อขอให้ยกเลิกการเรียกร้องหนี้จาก KIA และให้ยกเลิกคำสั่งระงับการเข้าระบบจดแจ้งทางทะเบียนของ KIA และ KKM กับ MOL

ต่อมาทั้งศาลปกครองชั้นต้น ศาลสูงประเทศอินโดนีเซีย (ศาลอุทธรณ์) และล่าสุดเมื่อปลายปี 2568   
ศาลฎีกา (ขั้น Cassation) ได้มีคําพิพากษายกฟ้อง ดังนั้น KIA และ KKM จึงได้ยื่นโต้แย้งต่อศาลฎีกา  
เพื่อขอให้ทบทวนคําพิพากษาข้างต้น (ขั้น Case Review) ต่อไป ในขณะเดียวกันก็ได้ประสานงานกับกระทรวงที่กำกับดูแลด้านเศรษฐกิจและการลงทุนของอินโดนีเซียเพื่อเร่งแก้ปัญหาข้างต้น

1. เมื่อวันที่ 20 มิถุนายน 2566 บริษัทได้ลงนามในสัญญาจะซื้อจะขายแบบมีเงื่อนไข (“สัญญาจะซื้อจะขาย”) กับบริษัท PT Kokoh Inti Arebama Tbk. (“KOKOH”) ซึ่งเป็นกิจการที่เกี่ยวข้องกัน เพื่อจะซื้อหุ้นสามัญของบริษัท PT Karya Makmur Kreasi Prima (“KMKP”) จำนวน 10.025 ล้านหุ้น (คิดเป็นร้อยละ 99.99 ของจำนวนหุ้นที่ออกจำหน่ายแล้วทั้งหมดของ KMKP) และ/หรือ ทรัพย์สินที่เกี่ยวข้องกับร้านค้า Belanja ในราคามูลค่ายุติธรรมที่ประเมินโดยที่ปรึกษาทางการเงินอิสระ โดยมีเงื่อนไขบังคับก่อนที่สำคัญตามที่กำหนดในสัญญาจะซื้อจะขาย เช่น ประเด็นข้อเรียกร้องของรัฐบาลอินโดนีเซีย ต่อ PT Keramika Indonesia Assosiasi, Tbk. (“KIA”), PT KIA Keramik Mas (“KKM”) และ PT KIA Serpih Mas (“KSM”) เป็นอันยุติ และที่ประชุมผู้ถือหุ้นของบริษัทที่เกี่ยวข้องได้มีมติอนุมัติการซื้อขายดังกล่าว เป็นต้น
2. เมื่อวันที่ 25 มีนาคม 2567 ที่ประชุมสามัญผู้ถือหุ้นมีมติอนุมัติการออกและเสนอขายหุ้นกู้ของบริษัท   
   ในวงเงินทั้งสิ้น 15,000 ล้านบาท เพื่อใช้รองรับการขยายธุรกิจ การเข้าซื้อและควบกิจการ การปรับปรุงประสิทธิภาพของเครื่องจักรรวมไปถึงใช้บำรุงรักษาสินทรัพย์ หรือใช้เป็นเงินทุนหมุนเวียนในการดำเนินกิจการ หรือปรับโครงสร้างเงินทุนของบริษัท ซึ่งรวมถึงการชำระคืนเงินกู้ยืมให้กับบริษัทใหญ่ และหรือสถาบันการเงิน
3. **เหตุการณ์ภายหลังรอบระยะเวลารายงาน**

เมื่อวันที่ 26 มกราคม 2569 ที่ประชุมคณะกรรมการบริษัทมีมติอนุมัติให้เสนอที่ประชุมสามัญผู้ถือหุ้นเพื่อ  
อนุมัติจ่ายเงินปันผลประจำปี 2568 ในอัตราหุ้นละ 0.34 บาท รวมเป็นเงิน 561 ล้านบาท ซึ่งบริษัทได้จ่าย  
เงินปันผลระหว่างกาลไปแล้ว ในอัตราหุ้นละ 0.15 บาท เมื่อวันที่ 27 สิงหาคม 2568 ตามที่กล่าวไว้ใน  
หมายเหตุประกอบงบการเงินข้อ 25 และจะจ่ายเงินปันผลงวดสุดท้ายในอัตราหุ้นละ 0.19 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นเงินประมาณ 313.50 ล้านบาท โดยกำหนดจ่ายในวันที่ 20 เมษายน 2569   
การจ่ายเงินปันผลดังกล่าวขึ้นอยู่กับการอนุมัติจากที่ประชุมสามัญผู้ถือหุ้นในวันที่ 23 มีนาคม 2569

1. **มาตรฐานการรายงานทางการเงินที่ประกาศแล้วแต่ยังไม่มีผลบังคับใช้**

สภาวิชาชีพบัญชีได้ปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2569 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินรวม  
จากการถือปฏิบัติตามมาตรฐานการรายงานทางการเงินที่ปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินรวมในปีที่ถือปฏิบัติ